Debate για εκλογές ΚΙΝΑΛ: Μάχη των πέντε υποψηφίων, εκτός ο Γιώργος Παπανδρέου | Ειδησεις - Dnews\nΌλα όσα είπαν οι πέντε υποψήφιοι (απών ο Γιώργος Παπανδρέου) στο debate για τις εσωκομματικές εκλογές του ΚΙΝΑΛ, έξι μέρες πριν την πρώτη «μάχη» της διαδοχής της Φώφης Γεννηματά για την προεδρία του κόμματος.\n29/11 / 2021 23:46\nΑπό τους έξι στο debate δίνουν απόψε το παρών οι πέντε και συγκεκριμένα οι κ.κ. Ανδρουλάκης, Γερουλάνος, Καστανίδης, Λοβέρδος, και Χρηστίδης. Ο πρώην πρόεδρος του κόμματος και πρώην πρωθυπουργός, Γιώργος Παπανδρέου, διαφώνησε με το debate των υποψηφίων του ΚΙΝΑΛ.\nΜε την ενότητα “διαχείριση κρίσεων” ξεκίνησε το debate των υποψηφίων για την προεδρία του Κινήματος Αλλαγής. Οι Νίκος Ανδρουλάκης, Παύλος Γερουλάνος, Χάρης Καστανίδης, Ανδρέας Λοβέρδος και Παύλος Χρηστίδης μίλησαν, μεταξύ άλλων, για την πανδημία, το κράτος πρόνοιας και την οικονομική κρίση.\nΟ Νίκος Ανδρουλάκης αναφέρθηκε στο όραμά του για ένα κόμμα με πρόγραμμα και στρατηγικό σχέδιο που θα αντιμετωπίζει άμεσα τις όποιες κρίσεις. Παράλληλα, ο κ. Ανδρουλάκης τόνισε ότι η παράταξη έχει ανάγκη να χτίσει μια σχέση εμπιστοσύνης με την κοινωνία. «Βιώνουμε τραγικές στιγμές. Έχουμε εκατοντάδες νεκρούς καθημερινά. Η κυβέρνηση κινείται με ατολμία και η αξιωματική αντιπολίτευση με δημαγωγία. Η λογική είναι δεν κολλάει στην εκκλησία ή δεν κολλάει στην πορεία. Χρειάζεται υπευθυνότητα και συνέπεια.»\nΟ Παύλος Γερουλάνος σε ερώτηση για το εάν η διαχείριση και αντιμετώπιση των κρίσεων απαιτεί ευρύτερη συναίνεση απάντησε ότι η πραγματικότητα είναι ότι θα χρειαστούν συνεργασίες σε πολλαπλά επίπεδα. Παράλληλα, αναφέρθηκε στα τρία χαρακτηριστικά που πρέπει να έχει εκείνος που θα κληθεί να ηγηθεί αν μέσω της όποιας κρίσης: Να δίνει το σωστό παράδειγμα, να κρατά τον ελληνικό λαό ενωμένο απέναντι σε μια κρίση και να συμπεριφέρεται και στους δικούς του και στους απέναντι με τον ίδιο τρόπο. «Η ευθύνη πάει σε έναν ακόμα και όταν υπάρχουν συνεργασίες. Είμαι υπέρ των συνεργασιών αρκεί να γίνονται με βάση τις προτεραιότητες της χώρας».\nΟ Χάρης Καστανίδης για το «αόρατο χέρι της αγοράς» σχολίασε ότι επείγει να επανέλθουν ορισμένες σοσιαλδημοκρατικές αρχές. «Πρέπει να ρυθμίζεται η αγορά και να μην μένει αχαλίνωτη. Η σύγχρονη ελληνική σοσιαλδημοκρατία αυτό θα επιχειρήσει να κάνει» είπε. Στο σχόλιο τόνισε ότι θα πρέπει να υπάρξει διάκριση ανάμεσα στην έννοια της συνεργασίας και της εθνικής συνεννόησης. “Είναι δύο διαφορετικά πράγματα. Άλλο οι συνεργασίες οι εκλογικές και άλλο η αναγκαία εθνική συνεννόηση ανεξαρτήτως αν οι κυβερνήσεις είναι μονοκομματικές“.\nΟ Ανδρέας Λοβέρδος αναφέρθηκε στην πανδημία και σημείωσε ότι είναι ο πρώτος που είπε ότι πρέπει να γίνει υποχρεωτικός ο εμβολιασμός σε συγκεκριμένες κατηγορίες πολιτών. Κατηγόρησε δε την κυβέρνηση για ατολμία και εξαιρέσεις. «Έχουμε περισσότερους νεκρούς από όσους είχαμε στην εισβολή των Τούρκων στην Κύπρο. Προτείνω να αποσυρθούν τα φτηνά rapid test, να μας πει το υπουργείο Υγείας που έχει μεγαλύτερο πρόβλημα το ΕΣΥ και πεθαίνουν περισσότεροι άνθρωποι» κατέληξε.\nΣε ερώτηση για το ποια κυβέρνηση αντιμετώπισε καλύτερα τις κρίσεις με τις οποίες ήρθε αντιμέτωπη η χώρα κλήθηκε να απαντήσει ο Παύλος Χρηστίδης, ο οποίος τόνισε πως την χώρα στην κρίση έβαλε, χωρίς αμφιβολία, η κυβέρνηση του Κώστα Καραμανλή, ενώ κατηγόρησε την κυβέρνηση ότι αντί να ενισχύσει τις δομές και τις υποδομές έκανε ακριβώς το αντίθετο, δημιουργώντας εμπόδια. «Αντί να βάλει διπλά δρομολόγια στα ΜΜΕ, ζητάει από τους πολίτες να βάλουν διπλή μάσκα. Πώς μπορεί να νιώσει ένας πολίτης που βλέπει τη Βουλή να κλείνει με ένα κρούσμα, αλλά αυτό να μην συμβαίνει στα σχολεία» διερωτήθηκε.\n«Δεν πρέπει να παίζουμε με κανόνες που βάζει η Τουρκία, χρειάζεται μια ενιαία Εθνική Γραμμή και χαίρομαι ότι τα τελευταία χρόνια η εθνική γραμμή είναι καθαρή. Η οποία γραμμή πρέπει να είναι ότι η Ελλάδα είναι σταθεροποιητικός παράγοντας στην περιοχή, να βασίζει τη διπλωματία της στο Διεθνές Δίκαιο, να είναι γέφυρα με τους γειτονικούς λαούς. Αυτά είναι κεκτημένα της διπλωματίας μας που τα έχουν υπηρετήσει όλα τα κόμματα» είπε ο Παύλος Γερουλάνος απαντώντας σε ερώτηση «αφού εμείς λέμε ότι έχουμε υφαλοκρηπίδα και προτείνουμε διάλογο και οι Τούρκοι βάζουν ζήτημα αποστρατιωτικοποίησης των νησιών και θέτουν cassus belli, γιατί δεν πάμε στη Χάγη».\n«Όσο πιο καθαρά είναι τα μηνύματα που στέλνουμε στην Τουρκία, τόσο περισσότερο αυτή θα πρέπει να σεβαστεί τα δικαιώματά μας. Η Τουρκία θέλει να ανοίξει την βεντάλια των θεμάτων, αλλά εμείς πρέπει να επιμείνουμε στο διεθνές δίκαιο και να “χτίσουμε” και τον στρατό και τη διπλωματία μας και την οικονομία, έτσι ώστε να μπορούμε να υποστηρίξουμε ότι η Ελλάδα είναι σταθεροποιητικός παράγοντας, να γίνει σεβαστή από τους γείτονές της και να τη σέβονται όλες οι μεγάλες δυνάμεις».\n«Δεν θα βρεθεί κυβέρνηση και κάποια στιγμή ιστορική που απευθυνομένη στα κόμματα που θα πει πάμε να τα βρούμε στη Χάγη. Τα εθνικό όριο το κρατάνε όλα τα κόμματα. Το ερώτημα είναι ρητορικό αλλά επιδέχεται μια σαφούς απάντησης. Είναι προφανές ότι στη Χάγη δεν μπορούμε να υπερβούμε την εθνική γραμμή αν οι διερευνητικές επαφές Ελλάδας-Τουρκίας καταλήξουν στο συμπέρασμα ότι μπορούμε να πάμε στη Χάγη. Κάθε τι περαιτέρω είναι αυτοφαλκίδευση», απάντησε ο Χάρης Καστανίδης σε ερώτηση για το «αν η κυβέρνηση προτείνει να πάμε στη Χάγη, εσείς ως αντιπολίτευση τι θα λέγατε»;\nΟ κ Καστανίδης πρότεινε επίσης την επαναφορά του ενιαίου εθνικού δόγματος του Ανδρέα Παπανδρέου.\n«Είμαι πατριώτης. Είμαι αρνητικός για τη Συμφωνία των Πρεσπών, δεν είμαι σαν τη ΝΔ που άλλα έλεγε και άλλα κάνει τώρα. Εφόσον αυτή η χώρα δεν τηρεί τη συμφωνία μας δεν έχει κανένα νόημα η Βουλή να ψηφίσει τίποτα που να την αφορά. Θέλω όμως να ρωτήσετε και τους άλλους υποψήφιους, ήταν όλοι κατά της Συμφωνίας των Πρεσπών; Εγώ ήμουν και είμαι”, τόνισε ο Ανδρέας Λοβέρδος απαντώντας σε ερώτηση αν θα ψηφίσει τα μνημόνια με τη Βόρεια Μακεδονία όταν έρθουν στη Βουλή;\nΠαράλληλα. πρόσθεσε ότι σε ό,τι αφορά το μεταναστευτικό, θα πρέπει να δοθούν κίνητρα οικονομικής ανάπτυξης σε όλες τις περιοχές της παραμεθορίου, στα νησιά ή στη Θράκη ή στη Β. Ελλάδα γενικότερα για να κρατήσεις εκεί τον κόσμο.\n«Η Τουρκία έχει ανέκαθεν αναθεωρητικές διαθέσεις, ασφυκτιά στη Συνθήκη της Λωζάνης θέλει να την αλλάξει. Η Ελλάδα είναι χώρα ειρηνική, πιστεύει στο Διεθνές Δίκαιο και γι’αυτό το λόγο πιστεύουμε πάντοτε ότι και για την υφαλοκρηπίδα και για την ΑΟΖ μπορούμε να πάμε στο διεθνές δικαστήριο γιατί ξέρουμε ότι το δίκιο είναι με το μέρος μας. Πρέπει να παίρνουμε ωστόσο τα απαραίτητα μέτρα έτσι ώστε να καθιστούμε την άμυνά μας σε τέτοια θέση που να να προστατεύει τα εθνικά μα συμφέροντα.\nΕίδαμε πώς εργαλοποίησε η Τουρκία το μεταναστευτικό 1,5 χρόνο πριν στον Έβρο. Πιστεύω ότι οι ελληνικές δυνάμεις πρέπει να έχουν ενιαία εθνική στρατηγική και φυσικά η ΕΕ δεν πρέπει να έχει 2 μέτρα και 2 σταθμά», είπε ο Παύλος Χρηστίδης απαντώντας σε τοπθέτησε σύμφωνα με την οποία κάποιοι λένε πως αν φύγει ο Ερντογάν από τη μέση, τα πράγματα θα βελτιωθούν.\nΔημοκρατία – Θεσμοί – Δικαιοσύνη – Πολιτικό Σύστημα – Διοίκηση και Αυτοδιοίκηση – Νέες τεχνολογίες\nΓια τη δημοκρατία, τους θεσμούς, τη δικαιοσύνη, το πολιτικό σύστημα, την αυτοδιοίκηση και τις νέες τεχνολογίες μίλησαν οι Χάρης Καστανίδης, Ανδρέας Λοβέρδος, Νίκος Ανδρουλάκης, Παύλος Γερουλάνος και Παύλος Χρηστίδης στην τρίτη ενότητα του debate των υποψηφίων για την προεδρία του Κινήματος Αλλαγής.\n«Να μην επιβεβαιώσουμε ότι η ιστορική μας μνήμη είναι κοντή. Ως υπουργός Δικαιοσύνης, τάχθηκα κατά της Διαφθοράς και της Διαπλοκής και χρησιμοποιείται ακόμα» τόνισε ο Χάρης Καστανίδης.\nΣτο σχόλιό του, σημείωσε ότι έχει κάνει και δημόσια δήλωση πως διαφωνεί απόλυτα με τον Ανδρέα Λοβέρδο στο θέμα της αυστηροποίησης των ποινών αλλά πρόσθεσε: «Θα υπερασπιστώ μέχρι τέλους το δικαίωμά του να διαφοροποιείται». Όπως είπε, η αυστηροποίηση των ποινών ίσχυε π.χ. για την ανθρωποκτονία από πρόθεση με ισόβια κάθειρξη από το 2019 αλλά «οι ανθρωποκτονίες αυξήθηκαν στη διάρκεια του χρόνου». Υποστήριξε ότι χρειάζονται προληπτικές δομές. Για το αίτημα της ανανέωσης, είπε ότι είναι «η δροσιά των ιδεών», αυτό που μπορείς να συνεισφέρεις στη χώρα και τους πολίτες.\nΌχι στην κομματική πειθαρχία, «θα είμαστε δημοκράτες αλλά όχι παρδαλοί» σημείωσε ο Ανδρέας Λοβέρδος και συμπλήρωσε: «Η δημοκρατία ξεκινά από το σπίτι μας. Αν στο σπίτι μας δεν έχουμε δημοκρατία, δεν μπορούμε να το ζητάμε».\nΟ Παύλος Χρηστίδης τόνισε ότι «η δημοκρατία είναι σαν τον έρωτα, πρέπει να την κρατάς ζωντανή, αυτό να το δούμε και στα social media». Υπογράμμισε ότι η συντριπτική πλειοψηφία των υπογραφών για την υποψηφιότητά του για την προεδρία του ΚΙΝΑΛ ήταν από ανθρώπους που συνάντησε μέσα από τα μέσα κοινωνικής δικτύωσης.\n«Διαμορφώνουμε νέες συνθήκες για τη Δημοκρατία, την τροφοδοτούμε και απέναντι στο δηλητήριο (των fake news και false news) βλέπουμε τι πρέπει να κάνουμε» σημείωσε ο κ. Χρηστίδης.\nΟ Νίκος Ανδρουλάκης ανέφερε ότι τα κόμματα σε δύσκολα σταυροδρόμια παίρνουν αποφάσεις για το μέλλον τους και συμπλήρωσε: «Σε ένα τέτοιο σταυροδρόμι βρίσκονται οι δημοκρατικοί πολίτες στις 5 και 12 Δεκεμβρίου. Αυτοί θα επιλέξουν ποιο είναι το μέλλον μας».\n«Ζητώ από τους πολίτες να μου δώσουν την ευκαιρία να ξαναφτιάξουμε ισχυρή την παράταξή μας (…) που πονάει στις σχέσεις με την κοινωνία, έχουμε μια αξιόπιστη σχέση με όλες τις γενιές και ιδιαίτερα με τους νέους ανθρώπους» είπε ο κ. Ανδρουλάκης.\n«Όσον αφορά στο σημαντικό θέμα της βουλής, προφανέστατα ο άνθρωπος ο οποίος θα εκπροσωπεί την άποψή μου θα έχει τη δική μου πολιτική κατεύθυνση και θα είναι μια επιλογή που θα γίνει μαζί με την κοινοβουλευτική ομάδα» σημείωσε.\n«Το πρόβλημα είναι ότι έχουμε ένα βαθύτατα άρρωστο πολιτικό σύστημα»σημείωσε ο Παύλος Γερουλάνος. Ανέφερε ότι «όλες οι παθογένειες στην Ελλάδα επαναλαμβάνονται ξανά και ξανά επειδή όλοι αρνούνται να αλλάξουν αυτό που είναι το πολιτικό σύστημα». Σημείωσε πως αυτό είναι το φαινόμενο, ενώ η αιτία είναι ο τρόπος που συγκεντρώνεται η εξουσία στα χέρια πολύ λίγων ανθρώπων.\nΤέλος, αναφέρθηκε στο πρόγραμμα «Αναγέννηση» που έχει κάνει με τους συνεργάτες του, το οποίο ουσιαστικά λέει «ότι αν δεν αποσυγκεντρώσουμε την εξουσία από τα χέρια των λίγων, αν δεν φύγει η εξουσία από το κεντρικό πολιτικό σύστημα και πάει στους δήμους, στα επιμελητήρια, στους συνεταιρισμούς, στα τοπικά πανεπιστήμια, δεν θα μπορέσουμε να έχουμε ποτέ τη σωστή διακυβέρνηση της χώρας» και τη σωστή διεύρυνση της παραγωγικής βάσης.\nΔιαφώνησαν, και κατά τη διάρκεια του debate, στο θέμα του Ποινικού Κώδικα ο Χάρης Καστανίδης με τον Ανδρέα Λοβέρδο που τόνισε ότι «η αυστηροποίηση των ποινών είναι ο βασικός αποτρεπτικός κανόνας».\n«Διαφωνώ απόλυτα -έχω κάνει και δημόσια δήλωση- με τον Ανδρέα στο θέμα της αυστηροποίησης των ποινών. Η αυστηροποίηση των ποινών ίσχυε μέχρι το 2019, αλλά οι ανθρωποκτονίες δεν μειώθηκαν, αυξήθηκαν στη διάρκεια του χρόνου. Χρειάζονται προληπτικές δομές», τόνισε ο Χάρης Καστανίδης.\nΝωρίτερα ερωτηθείς ο Ανδρέας Λοβέρδος αν είναι υπέρ της θανατικής ποινής για ορισμένα ειδεχθή εγκλήματα αναφέρθηκε σε ένα άρθρο του ως καθηγητής το 1997. Αλλά όπως είπε «η προσαρμογή της χώρας στις αποφάσεις του Συμβουλίου της Ευρώπης και η αλλαγή του Συντάγματός μας το 2001 με έφερε να συντάσσομαι και να ψηφίζω την κατάργηση της θανατικής ποινής» και συμπλήρωσε ότι «η αυστηροποίηση των ποινών είναι ο βασικός αποτρεπτικός κανόνας για τα αδικήματα».\nΟι θεματικές ενότητες του debate είναι οι εξής:\nΜε πληροφορίες από ΕΡΤ.\nΤελευταία τροποποίηση στις 29/11/2021 - 23:47\nΣτΕ: Για ακόμα μία φορά λέει «ναι» στην απομάκρυνση των αρχαιοτήτων στο σταθμό Βενιζέλου\n19.01.2022 - 21:51 | Αθλητισμός\n19.01.2022 - 21:33 | Κοινωνία\n19.01.2022 - 21:32 | Κοινωνία\n19.01.2022 - 21:14 | Πολιτική\n19.01.2022 - 20:50 | Κοινωνία


Επιβίωσης από καρδιακή προσβολή - Εκπαίδευση για καρδιακές παθήσεις για γυναίκες\nΕίμαι πάντα ένας go-getter, που εργάζεται αργά το βράδυ και ταξιδεύει συνεχώς για τη δουλειά μου στο συνέδριο και το σχεδιασμό εμπορικών εκθέσεων. Πριν από περίπου 10 χρόνια όταν παρατήρησα το τσούξιμο στο στήθος μου όταν η δουλειά ήταν ιδιαίτερα έντονη, πίστευα στους γιατρούς που είπαν ότι ήταν απλά άγχος και έπρεπε να χαλαρώσω περισσότερο.\nΈπειτα ένα πρωί το 2008, σε ηλικία 37 ετών, ξύπνησα με έντονο πόνο στο στήθος, στο σαγόνι, στο κάτω μέρος της πλάτης και στο αριστερό χέρι. Συγκέντρωσα τον εαυτό μου να δουλέψω ούτως ή άλλως, αλλά όταν είπα στο αφεντικό μου πώς ένιωσα, είπε ότι έπρεπε να πάω στην αίθουσα έκτακτης ανάγκης.\nΑποδείχθηκε ότι έκανα καρδιακή προσβολή. Δεν μπορούσα να το πιστέψω. Ήξερα ότι ο παππούς μου είχε πεθάνει από καρδιακή προσβολή, αλλά δεν κατάλαβα μέχρι δύο ημέρες αργότερα,.\nΚατά τη διάρκεια των μηνών μου ανάκαμψης, έμαθα ότι σχεδόν όλοι στην πλευρά της μητέρας μου της οικογένειας είχαν καρδιακές παθήσεις ή αγωνίστηκαν με υψηλή χοληστερόλη και υψηλή αρτηριακή πίεση.\nΈτσι άρχισα να κάνω αλλαγές. Εκείνη την εποχή, παρόλο που διατηρούσα ένα υγιές βάρος, δεν έδωσα μεγάλη προσοχή στο φαγητό που έφαγα. Τώρα τρώω περισσότερα ψάρια και καταναλώνω κόκκινο κρέας μόνο σε ορισμένες περιπτώσεις. Έκανα επίσης γιόγκα και αναρρίχηση σε βράχο.\nΜετά από την καρδιακή προσβολή, η μαμά μου με ζήτησε να μην μιλήσω γι ‘αυτό. Στην οικογένειά μου, δεν είναι κάτι που συζητείται. Αλλά απλά δεν μπορούσα να σιωπήσω, γιατί η ιστορία μου ήταν μια ευκαιρία να βοηθήσω άλλους ανθρώπους.\nΤώρα είμαι εθελοντής για το Go Red για τις γυναίκες της American Heart Association, ενθαρρύνοντας τις γυναίκες να κατανοήσουν καλύτερα τους παράγοντες κινδύνου και το οικογενειακό ιστορικό τους. Παρόλο που είναι ανήσυχο να αναδείξουμε το παρελθόν, είναι εξαιρετικά σημαντικό για ένα μέλλον υγιές στην καρδιά.\nΣκεφτείτε ότι έχετε καρδιακή προσβολή? Εάν αισθάνεστε το στήθος, τον ώμο, το σαγόνι, το λαιμό, το χέρι ή την πλάτη δυσφορία, ναυτία, ζάλη, ή δύσπνοια, ενεργήστε γρήγορα. Κλήση 911 αμέσως-το προσωπικό του EMS μπορεί να σας αρχίσει να σας νοιάζει μόλις φτάσουν. Στο νοσοκομείο, πιθανότατα θα πάρετε βοήθεια πιο γρήγορα από ό, τι αν έρθετε με το αυτοκίνητο.


Αυτή είναι η Τουρκάλα που φλέρταρε ο Βασάλος | Flash.gr\nFlash.gr / Lifestyle / Αυτή είναι η Τουρκάλα που φλέρταρε ο Βασάλος\nΑυτή είναι η Τουρκάλα που φλέρταρε ο Βασάλος\nΕίναι η κοπέλα που χαστούκισε τον Κωνσταντίνο Βασάλο όταν της πρόσφερε ένα λουλούδι και προσπάθησε να τη φιλήσει στο μάγουλο. Στη συνέχεια οι δυο τους φαίνεται να τα βρήκαν και μάλιστα χόρεψαν και ένα τσιφτετέλι στο «γλέντι ελληνοτουρκικής φιλίας» του Survivor...\nFLASH TEAM 22.05.2017 | 11:13\nΕίναι η κοπέλα που χαστούκισε τον Κωνσταντίνο Βασάλο όταν σηκώθηκε από τη θέση του για να της προσφέρει ένα λουλούδι και προσπάθησε να τη φιλήσει στο μάγουλο. Στη συνέχεια οι δυο τους φαίνεται να τα βρήκαν και μάλιστα χόρεψαν και ένα τσιφτετέλι στο «γλέντι ελληνοτουρκικής φιλίας» του Survivor.\nΜάλιστα σε κάποια φάση η Τουρκάλα παίκτρια σηκώνεται όρθια και απευθυνόμενοι στους Τούρκους συμπαίκτες της λέει: «Μπορώ να πω κάτι»; Εκείνοι της απαντούν «Δεν έμεινε και τίποτα να πεις»! Η Sabriye δηλώνει: «Πραγματικά… ερωτεύτηκα»!\nΣε συνέντευξη που έδωσε μετά, στην κάμερα του τουρκικού Survivor, η Sabriye Şengül αναφέρει: «Τόσο γλυκό, ζεστό και ντροπαλό άντρα δεν έχω ξαναδεί στη ζωή μου! Πραγματικά είναι πολύ ευγενής. Είναι ο πιο ελκυστικός άνδρας που έχω δει! Τον ερωτεύτηκα! Αν ήταν Τούρκος, δεν θα ξέφευγε από μένα»!\nH Sabriye Şengül είναι 29 ετών, πυγμάχος της εθνικής ομάδας της Τουρκίας. Ξεκίνησε την καριέρα της στο μποξ το 2006 και συνέχισε σε επαγγελματικό επίπεδο μέχρι το 2015. Έχει εκπροσωπήσει την Τουρκία σε πάρα πολλά ευρωπαϊκά τουρνουά.\nΑπό τις ανταποκρίσεις του τουρκικού τύπου φαίνεται ότι η Sabriye Şengül είναι αστεία και αυθόρμητη και γι’ αυτό τη συμπαθεί το κοινό. Έχει βγει υποψήφια προς αποχώρηση αρκετές φορές, αλλά δεν έχει φύγει από το τουρκικό Survivor.\nΩστόσο, η Sabriye Şengül έχει και ένα άλλο, βασικό χαρακτηριστικό. Όταν χάνει, βγαίνει εκτός εαυτού και δε διστάζει ακόμα και να χτυπήσει τις αντιπάλους της… Οπότε ο Βασάλος, μάλλον φθηνά την γλύτωσε με ένα χαστουκάκι!


Η Κύπρος, οι σύμμαχοι και η Τουρκία - ΒΗΜΑ ΟΡΘΟΔΟΞΙΑΣ\n16/06/2021 | 12:50\nΚύπρος: Το Κυπριακό είναι πάντα στην επικαιρότητα, όπως διαπιστώνεται και από τα τρέχοντα γεγονότα. Σαφείς οι επιδιώξεις της Τουρκίας.\nΘέλει να πνίξει την Κυπριακή Δημοκρατία και να τουρκοποιήσει τη Μεγαλόνησο. Θέλει να νομιμοποιήσει το καταδικασμένο διεθνώς έγκλημα του Αττίλα. Για να το επιτύχει κινείται μεθοδικά και συστηματικά. Χρησιμοποιεί τον πληθυσμιακό όγκο της, την στρατιωτική της ισχύ, το θράσος της, τον παραδοσιακό οθωμανικό τρόπο του παζαριού και της πειθούς των ισχυρών της Γης με την ικανοποίηση συμφερόντων τους, με τη λογική «θα σου δώσω, αλλά θα μου δώσεις». Χρησιμοποιεί επίσης τη Ρωσία ως φόβητρο για τη Δύση, ότι μπορεί να την χάσει από σύμμαχο της…\nΛόγω του σοβινισμού, και του ισλαμικού φανατισμού του Προέδρου Ερντογάν η Τουρκία από το 2020 έχει εντείνει τις προκλήσεις όχι μόνο σε βάρος της Κύπρου και της Ελλάδος, αλλά και σε βάρος της Ευρωπαϊκής Ένωσης και των χωρών μελών του ΝΑΤΟ, του οποίου είναι μέλος… Η αγορά των ρωσικών πυραύλων S – 400, οι επεμβάσεις της στη Λιβύη, στη Συρία, στο Ναγκόρνο Καραμπάχ στο πλευρό του Αζερμπαϊτζάν και σε βάρος της Αρμενίας, ο συστηματικός πόλεμος σε βάρος των Κούρδων, οι αυθαίρετες έρευνες στις ΑΟΖ της Κύπρου και της Ελλάδος είναι αιτίες, που προκάλεσαν εύλογες αντιδράσεις. Όμως Οθωμανική συνήθεια είναι και οι χωρίς αναστολές φαινομενική αλλαγή πολιτικής και το φόρεμα προσωπείου μιας ειρηνόφιλης χώρας, που θέλει την ειρηνική συμβίωση με τους γείτονές της και είναι πιστή σύμμαχος της Δύσης…\nΤο βέβαιο είναι ότι, όπως ήδη γράψαμε, η Τουρκία απειλεί την ύπαρξη της Κυπριακής Δημοκρατίας, απειλεί επίσης με πόλεμο την Ελλάδα όταν κάνει χρήση των δικαιωμάτων της για τα όρια των χωρικών της υδάτων, αμφισβητεί την κυριαρχία της σε νησιά του Αιγαίου και υποσκάπτει την ενότητα του Ελληνικού κράτους στη Θράκη. Η Τουρκία εννοεί ότι θα ηρεμήσει και θα έχει ειρήνη με την Ελλάδα και την Κύπρο όταν γονατίσουν και αποδεχθούν τις αξιώσεις της…Πάντα κυριαρχεί μέσα της η νοοτροπία του αγά και του ραγιά… Δεν θέλει να αντιληφθεί ότι εδώ και 200 χρόνια άλλαξαν τα πράγματα.\nΗ Κυπριακή Δημοκρατία είναι κράτος, κυρίαρχο και ανεξάρτητο, μέλος του ΟΗΕ και της Ευρωπαϊκής Ένωσης. Πρώτα λοιπόν η Τουρκία πρέπει να αναγνωρίσει την οντότητα της Κυπριακής Δημοκρατίας, όπως\nόλα τα κράτη μέλη του ΟΗΕ. Πρέπει να δεχθεί οι Τουρκοκύπριοι να ενταχθούν στην Κυπριακή Δημοκρατία, κατά το πρότυπο της εντάξεως της κομμουνιστικής Ανατολικής Γερμανίας στην Ομοσπονδιακή Γερμανία. Οι περιπτώσεις όμοιες. Η ανατολική Γερμανία δημιουργήθηκε με τη βία των σοβιετικών τανκς και τα κατεχόμενα με τα τανκς της Τουρκίας. Είναι αδιανόητο να καταργηθεί μια υπάρχουσα κρατική οντότητα, όπως είναι αδιανόητο να μην είναι ενιαίο κράτος στο οποίο να είναι κατοχυρωμένα τα δικαιώματα όλων των πολιτών, κατά το πρότυπο των χωρών μελών της ΕΕ. Ας τα έχουν υπόψη τους αυτά όσοι απεργάζονται άδικες λύσεις στο Κυπριακό.\nΠήραν τα ιερά λείψανα από την Μονή Δαβίδ και την εγκατέλειψαν… – Tι είπε ο Χαλκίδος Χρυσόστομος στο ΒΗΜΑ ΟΡΘΟΔΟΞΙΑΣ (ΦΩΤΟ)


Σκαρφαλώνοντας στην ιστορία της Άνδρου...\nΜια περιδιάβαση αυτές τις γιορτινές μέρες στην ιστορία της Άνδρου μέσα από το παιχνίδι και τα μάτια των παιδιών. Ήρθαν, λοιπόν, τα παιδιά στην Άνδρο. Κι άρχισαν να την ερευνούν, να την εξερευνούν, να την απολαμβάνουν. Άρχισαν να των ψηλαφίζουν. Να ανεβαίνουν, να κατεβαίνουν. Και να σκαρφαλώνουν στα μνημεία και στην ιστορία της. Μπορεί να μην την ξέρουν. Όμως τους κάνει εντύπωση. Και με τον τρόπο τους την βιώνουν. Σωματικά και εμπειρικά. Μέχρι κάποτε να την βιώσουν και πνευματικά. Το πνεύμα ακολουθεί. Προηγείται η σωματική επαφή. Ακόμα και με την ιστορία. Στην πρώτη λοιπόν φωτογραφία τρεις νέες κοπέλες σκαρφαλώνουν πάνω στον Αφανή Ναύτη, έργο του σπουδαίου Κορθιανού γλύπτη Μ. Τόμπρου, που από το 1957 μέχρι σήμερα συμβολίζει ένα μεγάλο μέρος της ιστορίας του νησιού. Για τις τρεις νέες κοπέλες, για την ώρα, είναι μια κορυφή για να την ανέβουν. Να την κατακτήσουν εμπειρικά. Αύριο μπορεί να γίνει από σύμβολο σκαρφαλώματος σύμβολο αναφοράς της ιστορίας του τόπου τους. Προς το παρόν χαίρονται την στιγμή (φωτ. Εν Άνδρω).\nΆλλη μια στιγμή σωματικής επαφής με την ιστορία του νησιού. Τρία παιδιά (δύο κορίτσια κι ένα αγόρι) κατεβαίνουν, αφού πριν σκαρφάλωσαν στον κάστρο του Μαρίνου Δάνδολου. Μπορεί να μην τον έχουν ακούσει. Μπορεί να μην ξέρουν πως η ιστορία του ξεκινά τον 13ο αιώνα. Όμως σκαρφάλωσαν πάνω του. Περπάτησαν στην ιστορία του. Και στην ιστορία μας. Κι αύριο όταν μάθουν θα θυμούνται πως κάποτε παιδιά σκαρφάλωσαν κι έπαιξαν με την ιστορία ενός τόπου. Πρώτα ζεις ως παιδί την ιστορία και μετά την κατανοείς (αν την κατανοείς) ως μεγάλος (φωτ. Εν Άνδρω).\nΤέλος χρόνου. Τέλος παιχνιδιού. Τα παιδιά κατεβαίνουν από το πέτρινο ημιτελές γεφυράκι που ενώνει το Κάτω Κάστρο με το Μέσα Κάστρο. Που ενώνει το χτες με το σήμερα. Που ενώνει τα παιδιά με το αύριο. Που ενώνει το Πάσχα με τις καθημερινές. Δίπλα μου ο μικρός λέει: "τι ωραίο θα ήταν αν είχαν ανακατασκευάσει μέρος του Κάστρου. Η Άνδρος θα έδειχνε πολύ καλύτερη." Κάπου εκεί σκεφτόμαστε: Ο μικρός το σκέφτηκε. Κανένας άλλος γιατί δεν το σκέφτηκε; Κι αν δεν ήταν ένας παλαιός δήμαρχος - πριν χρόνια - και δεν είχε συντηρήσει το γεφυράκι ούτε αυτό θα υπήρχε. Και η Άνδρος θα είχε χάσει κάτι από την γοητεία και την ιστορία της. Θα είχε χάσει ένα ακόμα μνημείο εξαφανίζοντας τα ίχνη της. Υποβαθμίζοντας την ιστορία της, χάνοντας τις μνήμες της... (φωτ. Εν Άνδρω).


Η Μελίνα Κανά, live στο Block33, με Πάνο Παπαϊωάννου, Χρ. Καραντωνίου και Θέμη Καραμουρατίδη! - MusicCorner.gr\nΑρχική ΝΕΑ ΝΕΑ (GR) Η Μελίνα Κανά, live στο Block33, με Πάνο Παπαϊωάννου, Χρ. Καραντωνίου και...\nΗ Μελίνα Κανά, live στο Block33, με Πάνο Παπαϊωάννου, Χρ. Καραντωνίου και Θέμη Καραμουρατίδη!\nΠΡΟΣΟΧΗ: Λόγω των προγνώσεων για δυσμενείς καιρικές συνθήκες στη Θεσσαλονίκη την Τετάρτη 27 Ιουνίου, η συναυλία της Μελίνας Κανά θα πραγματοποιηθεί στο Block 33 και ΟΧΙ στη Μονή Λαζριστών, τις ίδιες ώρες και με τα ίδια στοιχεία προπώλησης.\nΤην Τετάρτη 27 Ιουνίου λοιπόν, η Μελίνα Κανά ανεβαίνει στη σκηνή της Μονής Λαζαριστών του Block 33. Στην επετειακή αυτή συναυλία μαζί της θα είναι και ο Θέμης Καραμουρατίδης ένας από τους πιο σημαντικούς συνθέτες της νέας γενιάς που ήδη προσμετρά πολλά σπουδαία τραγούδια και επιτυχίες\nΧρυσόστομου Καραντωνίου και στίχους του Δ. Παπαχαραλάμπους από το άλμπουμ τους «Ο χορός των ημερών», ενώ πρόσφατα κυκλοφόρησε το δεύτερο άλμπουμ με τους ίδιους δημιουργούς «Τα φώτα στην πλατεία» από το οποίο ήδη ξεχωρίζει «Ο Άνεμος Φυσά» και «Η Μάσκα».


Η Εκπομπή του VICE στον ΑΝΤ1 Γνωρίζει Τύπους που Ντύνονται με Στολές Ζώων και τα «Παιδιά του Ατμού» - VICE\n09 november 2018, 11:23am\nΗ Εκπομπή του VICE στον ΑΝΤ1 Γνωρίζει Τύπους που Ντύνονται με Στολές Ζώων και τα «Παιδιά του Ατμού»\nΕπίσης, συναντάμε τον σκηνοθέτη και δημιουργό ταινιών Oliver Stone. Αυτό το Σάββατο 10 Νοεμβρίου, στις 01:45, στον ΑΝΤ1.\nΤο Σάββατο 10 Νοεμβρίου, περίπου δύο ώρες μετά τα μεσάνυχτα, η εκπομπή του VICE στον ΑΝΤ1 συναντά την ελληνική ομάδα Steampunk που μέσα από το χόμπι της ταξιδεύει σε έναν φανταστικό κόσμο κάπου στον 19ο αιώνα. Τα μέλη της αποκαλούνται Παιδιά του Ατμού, καθώς ασχολούνται με την τεχνολογία του ατμού και τα μηχανοκίνητα ταξίδια. Οι Steampunkers ντύνονται με βικτωριανά κουστούμια και τα αξεσουάρ τους είναι φτιαγμένα με γρανάζια και μεταλλικούς σωλήνες.\nΣτη συνέχεια, το VICE ταξιδεύει στον Καναδά για να γνωρίσει ανθρώπους που φορούν ολόσωμες στολές και υποδύονται χαρακτήρες ζώων. Στο Τορόντο, δεν είναι λίγοι οι νέοι που κατασκευάζουν οι ίδιοι τεράστιες χνουδωτές στολές, εμπνευσμένες από χαρακτήρες animation ή video games και κυκλοφορούν φορώντας τες, δημόσια.\nΤέλος, το VICE συνάντησε τον Oliver Stone, τον υπερταλαντούχο σκηνοθέτη και δημιουργό ταινιών, που μας λέει τα πάντα για την ταινία του με τίτλο Snowden. Το Εξπρές του Μεσονυχτίου, ο Σημαδεμένος αλλά και το Platoon, με το οποίο κέρδισε το Όσκαρ σκηνοθεσίας, είναι μερικά από τα εκπληκτικά έργα του και άξια, κατατάσσεται στην ελίτ του είδους του.\nΔες περισσότερα βίντεο στο video.vice.com.


Ομάδα του Astropedia 17-01-2014\nΟνομάζομαι Ρένα Τερζή και είμαι Αστρολόγος. Προσφέρω σοβαρές και έγκυρες προβλέψεις και συμβουλές εδώ και 25 χρόνια πάνω σε αισθηματικά, επαγγελματικά και οικονομικά θέματα.\nΒασικά χαρακτηριστικά της αστρολογικής μου προσέγγισης είναι η ψυχολογική παράμετρος και η αυτογνωσία.\nΜέσα από την ανάλυση του γενέθλιου χάρτη και των προοδευμένων συστημάτων που σε επηρεάζουν την δεδομένη στιγμή, αλλά και μέσα από την τέχνη της Ωραίας Αστρολογίας εντοπίζω τα στοιχεία εκείνα που μου δίνουν την ξεκάθαρη εικόνα του παρελθόντος, του παρόντος και του μέλλοντός σου.\nΑυτή ακριβώς την εικόνα σου μεταφέρω, ώστε να σου δώσω μία έγκυρη πρόβλεψη, αλλά και συμβουλές που θα σε οδηγήσουν στην προσωπική επιτυχία και ευτυχία.\nΜεγαλωμένος σε οικογένεια με παράδοση στην ταρωμαντεία...\nΕίμαι η Αθηνά Δούκα, με αριθμό πεπρωμένου...\nΑΡΙΘΜΟΛΟΓΙΑ - ΕΡΩΤΙΚΑ ΚΑΙ ΕΠΑΓΓΕΛΜΑΤΙΚΑ ΘΕΜΑΤΑ Είμαι...


symbolic_introduction | Astrology & Science\nHome » symbolic_book » symbolic_introduction\nSubmitted by admin_Nickos on Sat, 19/09/2015 - 16:18\n‹ symbolic_book up evolution_of_symbols ›\nSun, 01/11/2015 - 19:22\nΑπό το βιβλίο του Ν. Καμπάνη, Πορτραίτα Φιλοσόφων και Μεταφυσικές Υποτυπώσεις, τόμ. II.\nΣύμβολο είναι λέξη ελληνική και σημαίνει το συμβεβλημένο, το συναρμολογημένο σημείο εκ του οποίου κάποιος γνωρίζει η συμπεραίνει. Υπό τη στενότερη έννοια της λέξεως, μπορούμε να πούμε ότι σύμβολο είναι το αντιστοιχούν, το ανταποκρινόμενο προς κάτι. Ο Friedrich Creuzer γράφει: «Το σύμβολον περικλείει εν εαυτώ την σχέσιν μεταξύ θεών και ανθρώπου. Αι βασικαί δυνάμεις αι οποίαι εκπροσωπούντο εις τους θεούς, έδρων δια των σημείων τα οποία ο άνθρωπος προσεπάθη να μαντεύση εις σοβαράς στιγμάς της ζωής του. Τα σημεία αυτά δεν ήταν αυθαίρετοι ανθρώπινοι συλλήψεις, όπως διατείνονται οι φιλόλογοι. Κάθε συμβολική δια της οποίας το ιερατείον κατοπτρίζει την ανωτέραν γνώσιν, βασίζεται μάλλον επί της πρωταρχικής σχέσεως μεταξύ θεών και ανθρώπων». Από αυτό αντιλαμβανόμεθα γιατί το σύμβολο ετέθη υψηλότερον όλων των άλλων τρόπων γραφικής εκφράσεως. Η πρωταρχική χριστιανική Εκκλησία, παραλαμβάνει από τα αρχαία μυστήρια τα υψηλότερα σύμβολα, τύπους και λατρευτικές λέξεις, τα ορατά σημεία και τα εχέγγυα της σωτηρίας εκ του αοράτου.\nΜια άλλη βασική έννοια που περικλείει η απτή γλώσσα των συμβόλων, είναι ότι χαρακτηρίζονται εκ της συντομίας, δηλαδή της στιγμιαίας παραστατικότητας αυτών. Μια παράπλευρος ενέργεια της συντομίας αυτής, είναι το αφυπνιστικό στοιχείο, το καταπλήσσον και ενίοτε το συγκλονιστικό. Έτσι, το σύμβολο στη λατρεία είναι η μορφή ανταποκρίσεως των νόμων του παντός. Αντιπροσωπεύει την πραγματική παρουσία του Θείου, του υπερβατικού, του νοερού. Στο σύμβολο δεν υπάρχει απλώς μια σημασία, αλλά η πραγματική παρουσία και το νοούμενο του πνευματικού, του αοράτου και του αγίου, και τούτο χωρίς τη μεσολάβηση της διανοίας και της σκέψεως. Έτσι το σύμβολο ευρίσκεται σε απ’ ευθείας σχέση με το πνευματικό περιεχόμενο και το νόμο, τα οποία κρύπτονται στη βάση του, μέσω δε αυτού αγόμεθα στη νόηση αυτών. Το σύμβολο δύναται να αποτελέσει το διάμεσο αφ’ ενός μεταξύ της περιοχής του ανέκφραστου και ακατανόητου και αφ’ ετέρου της συνειδήσεώς μας. Το σύμβολο αποκαλύπτει αμέσως, εν αντιθέσει προς την αλληγορία η οποία προσπαθεί να εκφράσει μια ιδέα η κάτι παρόμοιο κατ’ άλλον τρόπο, συνεπώς συγκαλύπτει.\nΙδιαίτερης σημασίας είναι το γεγονός ότι το σύμβολο αποκτά για μας την αληθή του τάξη και την πραγματική του δύναμη, μόνον κατόπιν βιώματος αυτού. Προ του γεγονότος τούτου, η σημασία του συμβόλου αξιοποιείται καθαρά λογικά δια των εντυπώσεων που προέρχονται εσωτερικά, οι οποίες καθ’ οιονδήποτε τρόπο, π.χ. με τη διδαχή μιας θρησκευτικής κοινότητας, μας προβάλλονται και γίνονται αποδεκτές απλώς δια της λογικής και εναποτίθενται στη μνήμη μας. Μόνο δια του βιώματος του συμβόλου επιτυγχάνεται κάποια ταύτιση μετά του πραγματικού συμβόλου, δηλαδή εκείνου το οποίο ενσαρκώνει το σύμβολο, το οποίο, όχι σπάνια, ευρίσκεται σε σαφή αντίθεση προς την μέχρι τούδε ιδέα που είχαμε περί αυτού. Συνεπώς, κάθε απόπειρα ενασχολήσεως με μια «επιστήμη της συμβολικής» είναι φαντασίωση, εν όσω αυτή δεν βασίζεται ταυτόχρονα επί της πείρας που προέρχεται από το βίωμα του συμβόλου.\nΗ καθ’ εαυτό συμβολική ευρίσκεται, κατά την αρχαϊκή αντίληψη, διακεχυμένη στο Παν και στον άνθρωπο. Ο καθένας από εμάς, όντως, βλέπων κάποτε ορισμένα σύμβολα, θα δοκίμασε παράδοξο αίσθημα, μολονότι ακριβώς τα ίδια σύμβολα στη διδασκαλία της Εκκλησίας του η κατά τις σπουδές του, ουδένα ρόλο έπαιξαν• σε κάποιες μάλιστα περιπτώσεις πιθανόν ούτε και να τα είχε προσέξει. Ας ενθυμηθούμε τα αρχέτυπα σχήματα τα οποία παρουσιάζονται σε όνειρα και οράματα, και τα οποία σήμερα οι ασχολούμενοι με τον κλάδο της ψυχολογίας, κατατάσσουν στην πρωταρχική βάση η οποία ευρίσκεται εκτός της λογικής και του περιορισμού της μνήμης. Η επικράτεια της συμβολικής κείται βαθύτερα στον άνθρωπο και καταλαμβάνει πολύ σπουδαιότερη περιοχή από όσο συνήθως νομίζεται. Εν προκειμένω, πρέπει να τονισθεί ότι στη Συμβολική δεν ομιλούμε περί αορίστων μυστικοπαθειών, αλλά περί αντιλήψεως σαφούς νομοτέλειας και συναρτήσεως, των οποίων το σύμβολο αποτελεί κατ’ αρχήν και μερικώς την έσχατη αντιληπτή μορφή εκείνου το οποίο ούτε να περιγραφεί ούτε να υπαινιχθεί είναι δυνατόν.


Λαρίσης Ιγνάτιος: ''Μεθοδεύουν το διαχωρισμό Κράτους - Εκκλησίας''\nΓράφτηκε από τον/την Onlarissa.gr. Κυριακή, 25 Δεκεμβρίου 2016\nΉδη την έχει ισχυροποιήσει. Βλέπουμε ότι ο κόσμος χάνοντας τις ελπίδες του, έρχεται στην Εκκλησία, που είναι η τελευταία του ελπίδα. Γι’ αυτό και προσεύχομαι να είμαστε άξιοι αυτής της αποστολής. Να μην τους απογοητεύουμε κι εμείς τους πιστούς.\nΤο λέω πολλές φορές στις ιερατικές συνάξεις στους ιερείς: «Να φέρεστε καλά στον πιστό ο οποίος έρχεται τραυματισμένος και πονεμένος. Να μην ακούει κι από εμάς τις παραξενιές μας και τις κακίες μας. Δεν έχουμε δικαίωμα να φερόμαστε έτσι. Εκπροσωπούμε τον Κύριο ο οποίος θέλει να έχουμε αγάπη μεταξύ μας.\nΕμείς είμαστε αυτοί που πρέπει να θεραπεύσουμε τα τραύματα των ψυχών των ανθρώπων. Εμείς είμαστε στους οποίους θα βρούνε μία θαλπωρή, θα βρούνε την αγάπη, θα πούνε τουλάχιστον έχουμε αποκούμπι την Εκκλησία, όπως την είχαν αποκούμπι όλοι Έλληνες, όλων των εποχών και δόξα Τω Θεώ, διέπρεπε η Εκκλησία μας και αποτελεί τον κορμό αυτού του καλού και ευλογημένου λαού».\n03 Απρ 2018 - Δημητριάδος: ''Θα μπορούσε να φανταστεί κανείς έναν Χριστό να πετροβολεί;''\n03 Απρ 2018 - Λαγκαδά: ''Η συνείδηση του λαού μας είναι ενιαία στην προάσπιση των εθνικών μας θεμάτων''\n02 Φεβ 2018 - Αλιβιζάτος: ''Ανάγκη διακριτών ρόλων Εκκλησίας και πολιτείας''\n24 Ιαν 2018 - Συνέντευξη του Μητροπολίτη Βολοκολάμσκ στην Romfea.gr\n21 Ιαν 2018 - Νέας Ιωνίας Γαβριήλ: «Καμία αμφισβήτηση στα συνθετικά στοιχεία της ταυτότητας των Ελλήνων»


Ο μύθος του Ίκαρου, που βυθίστηκε στα φουρτουνιασμένα νερά του Αιγαίου, σηματοδοτεί την πορεία του νησιού και του δίνει το όνομά του. Ικάριο ονομάστηκε και το πέλαγος που δέχτηκε τον αναζητητή της αιώνιας ελευθερίας.\nΤο νησί είναι ορεινό με έκταση 255 τ.χλμ. και 160χλμ. ακτογραμμή. Είναι το δεύτερο σε μέγεθος νησί του Νομού Σάμου και διασχίζεται από την οροσειρά Αθέρας με την ψηλότερη κορυφή στα 1.041 μέτρα. Η βόρεια πλευρά του νησιού είναι κατάφυτη ενώ στη νότια κυριαρχούν επιβλητικοί βραχώδεις σχηματισμοί.\nΗ Ικαρία είναι πανέμορφη, πολυποίκιλη, με άγριες ομορφιές, πεντακάθαρες παραλίες, γραφικούς οικισμούς και ραδιούχες ιαματικές πηγές, γνωστές από την αρχαιότητα για τις θεραπευτικές τους ιδιότητες. Διαθέτει πλήθος πεζοπορικών διαδρομών που προσφέρουν στον επισκέπτη τη δυνατότητα να περιηγηθεί στα αξιοθέατα του νησιού.\nΗ Ικαρία με πρωτεύουσα τον Άγιο Κήρυκο έχει 8.410 κατοίκους (απογραφή 2011). Τελευταίες έρευνες έχουν κατατάξει τους Ικαριώτες στην πρώτη θέση μακροζωίας ανάμεσα σε όλους τους λαούς της Ευρώπης. Το μυστικό τους δεν είναι μόνο η καλή διατροφή και η άσκηση αλλά η έλλειψη άγχους και η ψυχική ηρεμία. «Άσε τη ζωή να σε πάει εκεί που θέλει αυτή. Έτσι κι αλλιώς, θες δε θες, αυτό θα γίνει τελικά». Σοφά λόγια ενός 94χρονου Ικαριώτη.


To χρηματιστήριο ΔΕΝ είχε απώλειες 75% τα τελευταία 3,5 χρόνια – ΠΑΝΤΑ ΧΑΜΟΓΕΛΑΜΕ\n17 Οκτωβρίου, 2018 geopelaLeave a Comment on To χρηματιστήριο ΔΕΝ είχε απώλειες 75% τα τελευταία 3,5 χρόνια\nΑπό Θοδωρής Δανιηλίδης\nΟ ΣΚΑΪ πρόβαλε μια καρτέλα στο κεντρικό δελτίο ειδήσεων με τον ισχυρισμό ότι το χρηματιστήριο είχε απώλειες 75% τα τελευταία 3,5 χρόνια. Είναι όμως αλήθεια;\nΟ ισχυρισμός ότι την Παρασκευή 23/1/2015 (δύο μέρες πριν τις εκλογές) ο Γενικός Δείκτης του χρηματιστηρίου ήταν στις 2667 μονάδες είναι ψευδής. Ο Γενικός Δείκτηςεκείνη την ημέρα ήταν στις 840,44 μονάδες. Έτσι οι απώλειες μέχρι στις 5/10/2018, που πρόβαλαν την κάρτα στο δελτίο ειδήσεων, είναι 21,67% και όχι 75%.\nΤο ίδιο μπορούμε να δούμε αν ανατρέξουμε σε δημοσιευματα εκείνης της ημέρας [δημοσίευμα 1][δημοσίευμα 2]. Για παράδειγμα στην παρακάτω εικόνα βλέπουμε ότι στις 15.08 της Παρασκευής 23/1/15 ο Γενικός Δείκτης ήταν στις 841,96 μονάδες.\nΣτα ίδια δημοσιευματα βλέπουμε ότι στις 23/1/2015 ο Τραπεζικός Δείκτης είναι στις 96 μονάδες, ενώ στην κάρτα που προβάλαν στο δελτίο ειδήσεων ο Τραπεζικός Δείκτης έχει 14532 μονάδες.\nΟ Τραπεζικός Δείκτης έχει αναπροσαρμοστεί δύο φορές από τότε. Στις 3/2/2015 ο δείκτης αναπροσαρμόστηκε επί 10 και στις στις 17/06/2016 αναπροσαρμόστηκε για δεύτερη φορά επί 20. Έτσι ο Τραπεζικός Δείκτης στις 23/01/2015 ήταν στις 19.200 μονάδες. (96Χ10Χ20=19.200)\nΔεν γνωρίζουμε από πού άντλησαν τα στοιχεία που πρόβαλαν στην καρτέλα αλλά το σίγουρο είναι ότι αυτά δεν είναι σωστά.\nΠΗΓΗ : http://ellinikahoaxes.gr\nKατηγορίες ΧΡΗΜΑΕτικέτες ΑΠΟΨΗ, ΕΙΔΗΣΕΙΣ, ΠΟΛΙΤΙΚΗ\nPrevious Ποιοι είναι οι καλύτεροι συνδυασμοί τροφών;\nNext Φθινοπωρινός Περίπατος του ΓΕΛ Βροντάδου στη Λαγκάδα


(φωτό) Το Κολωνάκι γίνεται... Νέα Υόρκη | KA-Business.gr\nΑρχική ΚΟΙΝΩΝΙΑ Time Out (φωτό) Το Κολωνάκι γίνεται... Νέα Υόρκη\n(φωτό) Το Κολωνάκι γίνεται… Νέα Υόρκη\nΔευτέρα, 9 Δεκεμβρίου 2013 07:44\nΟ λόγος για την εταιρεία Κυκλάμινο ΑΕ και το συγκρότημα One Athens που μετατρέπει το ιστορικό κτίριο γραφείων Δοξιάδη στον Περιφερειακό του Λυκαβηττού σε πολυτελείς κατοικίες με παροχές ξενοδοχείου, όπως ρεσεψιόν, φύλαξη, meeting room κ.ά.\nΩς το τέλος του έτους θα έχει ολοκληρωθεί η κατασκευή των κοινόχρηστων χώρων και από το 2014 θα αρχίσει η εγκατάσταση των ιδιοκτητών στα διαμερίσματα. Ηδη έχουν πωληθεί επτά κατοικίες και υπάρχει συμφωνία για άλλες δύο επί συνόλου 26 κατοικιών. Η επένδυση ξεκίνησε το 2008 με την αγορά του ακινήτου αντί 30 εκατ. ευρώ, αλλά οι εργασίες διεκόπησαν το 2009 για να αποφανθεί το Κεντρικό Συμβούλιο Νεωτέρων Μνημείων για τον χαρακτήρα του κτιρίου ως διατηρητέου ή μη. Τελικά κρίθηκε ως μερικώς διατηρητέο σε ό,τι αφορά τον φέροντα οργανισμό, το αίθριο, τα τέσσερα κλιμακοστάσια και τον κάνναβο. Αντιθέτως, επετράπη να γίνουν παρεμβάσεις στις όψεις και στο κέλυφος. Λόγω της κρίσης η επένδυση συνεχίστηκε με αργούς ρυθμούς αλλά οι ιδιοκτήτες της Κυκλάμινο ΑΕ δεν ανέστειλαν ποτέ τα σχέδιά τους. Σε έκταση 1,7 στρεμμάτων θα χτιστούν 11.700 τετραγωνικά μέτρα. Το οκταώροφο συγκρότημα περιλαμβάνει 26 πολυτελείς κατοικίες (διαμερίσματα, studios, μεζονέτες και penthouses). Τα διαμερίσματα έχουν έκταση από 78 ως 230 τ.μ. και τα penthouses από 260 ως 530 τ.μ., τα οποία διαθέτουν δική τους ταράτσα και πισίνα. Υπάρχει η δυνατότητα παραλαβής του σπιτιού «με το κλειδί στο χέρι», αφού η Κυκλάμινο ΑΕ σε συνεργασία με την Interni προσφέρει στους υποψήφιους αγοραστές προτάσεις εξοπλισμού και επίπλωσης του σπιτιού. Στο ισόγειο το One Athens θα έχει ρεσεψιόν, spa, πισίνα, συνεδριακό χώρο, παιδότοπο και αίθουσα προβολής. Επίσης, θα παρέχονται υπηρεσίες 24ωρης φύλαξης, υπηρεσίες καθαρισμού, catering κ.ά. Λόγω της διαφορετικής χωρητικότητας των κατοικιών αλλά και των έξτρα ανέσεων που περιλαμβάνουν πολλές από αυτές το κόστος ανά τετραγωνικό μέτρο δεν είναι ενιαίο αλλά μπορεί να προσεγγίσει τις 10.000 ευρώ. Το κτίριο διαθέτει πλούσια ιστορία. Αρχισε να κατασκευάζεται από τον κορυφαίο αρχιτέκτονα-πολεοδόμο Κωνσταντίνο Δοξιάδη το 1957 στην οδό Στρατιωτικού Συνδέσμου στο Κολωνάκι. Υπήρξε τμηματική κατασκευή τεσσάρων κτιρίων που «κούμπωναν» αριστοτεχνικά το ένα δίπλα στο άλλο. Λόγω της τμηματικής κατασκευής η τελική μορφή του κτιρίου ολοκληρώθηκε το 1970 και απαιτήθηκε η έκδοση 19 αδειών. Το κτίριο στέγασε τις Σχολές Δοξιάδη (εκεί λειτούργησε η πρώτη σχολή σχεδίου, όπως και ο πρώτος υπολογιστής στην Ελλάδα) και τα τελευταία χρόνια ήταν η έδρα των εταιρειών Δέλτα Πληροφορική και Unisystems.\nΠροηγούμενο άρθροΣτην ALPHA BANK οι καταθέσεις των συνεταιριστικών τραπεζών\nΕπόμενο άρθροΤο κινητό τηλέφωνο… “μαρτυρά” που είμαστε!


1 κουταλιά του γλυκού σκόνη από ζελέ φράουλα\n¼ κουταλιά του γλυκού νερό\nΤα ανακατεύω όλα καλά σε μια κατσαρόλα σε χαμηλή θερμοκρασία, αλλά προσοχή να μην βράσουν.\nΒάζουμε το μίγμα σε ένα βαζάκι. Διατηρείτε στο ψυγείο.\nDIY: μαξιλάρι κόμπος! Οκτ 24, 2013\nΑνοιξιάτικη βεράντα!! Οκτ 24, 2013\nEaster Clothespin Craft Οκτ 24, 2013\nΖωγράφισε κάκτους σε πέτρες Οκτ 24, 2013\nMore in this category: « Χειροποίητο αποσμητικό σώματος Φτιάξτε σπιτική γιορτινή κρεμά σώματος »


Επίσκεψη Δημάρχου στα έργα ανάπλασης κεντρικών οδών της Τοπικής Κοινότητας Παλαικάστου - Κατηγορία: ΠΡΩΤΟ ΘΕΜΑ, ΣΗΤΕΙΑ - Sitiapress.gr - Η πρώτη δικτυακή πύλη της Σητείας\nΒρίσκεστε εδώ: Αρχική / ΠΡΩΤΟ ΘΕΜΑ / ΣΗΤΕΙΑ / Επίσκεψη Δημάρχου στα έργα ανάπλασης κεντρικών οδών της Τοπικής Κοινότητας Παλαικάστου\nΕπίσκεψη Δημάρχου στα έργα ανάπλασης κεντρικών οδών της Τοπικής Κοινότητας Παλαικάστου\n29/06/2015 78 Προβολές\nΕπίσκεψη σε σημεία όπου εκτελούνται οι εργασίες ανάπλασης κεντρικών οδών της Τοπικής Κοινότητας Παλαικάστρου πραγματοποίησε ο Δήμαρχος Σητείας συνοδευόμενος από τον αρμόδιο Αντιδήμαρχο και εκπρόσωπο της Ενδιάμεσης Διαχειριστικής Αρχής της Περιφέρειας Κρήτης.\nΠρόκειται για μία μεγάλη παρέμβαση, προϋπολογισμού 470.000 ευρώ, που αφορά στην αναβάθμιση της Τοπικής Κοινότητας Παλαικάστρου και η οποία εντός των επόμενων 2 μηνών εκτιμάται ότι θα έχει ολοκληρωθεί με την προϋπόθεση βέβαια ότι θα υπάρχει συνεχής ροή χρηματοδότησης.\nΒασική επιδίωξη του Δήμου είναι μετά την ολοκλήρωση του έργου να ενισχυθεί η τουριστική ανάπτυξη και να βελτιωθεί η ποιότητα ζωής των κατοίκων και επισκεπτών του χωριού.\nΟι προσπάθειες από την πλευρά του Δήμου για την αξιοποίηση όλων των χρηματοδοτικών εργαλείων που έχει στη διάθεσή του συνεχίζονται ακατάπαυστα με στόχο πάντα την αναβάθμιση και ανάδειξη όλων των περιοχών του Δήμου.\nΠροηγούμενο Άρθρο Αλλαγή στο Δ.Σ. του Οργανισμού Ανάπτυξης Σητείας- Νέα σελίδα στη λειτουργία του\nΕπόμενο Άρθρο Εξιχνιάστηκε, άμεσα υπόθεση κλοπής, η οποία διαπράχθηκε στην Ιεράπετρα -Συνελήφθη 29χρονος ημεδαπός, κατηγορούμενος για κλοπή χρηματικού ποσού 80.000 Ευρώ


Τραβάτε σε sRGB ή AdobeRGB χρωματικό χώρο και γιατί; - freestuff.gr\nΤραβάτε σε sRGB ή AdobeRGB χρωματικό χώρο και γιατί;\nΔημοσίευση από ProgramA » 22 Μάιος 2008 17:36\nhttp://www.alexanderchalkidis.com/blog/ ... -Srgb.aspx η δικιά μου ανάλυση, αλλά με ενδιαφέρει και το δικό σας σκεπτικό στην επιλογή χρωματικού χώρου για τράβηγμα, επεξεργασία και εκτύπωση φωτογραφιών.\nΔημοσίευση από deninho » 22 Μάιος 2008 19:56\nτραβάμε σε raw και έχουμε το κεφάλι μας ήσυχο\nΔημοσίευση από makis » 23 Μάιος 2008 01:17\nΔεν ήξερα ότι το freestuff έχει γίνει link site όπως το digg.com.\nΑν είχες βάλει εδώ το κείμενό σου ίσως και να σου απαντούσα, τώρα απαξιώ, όπως εσύ απαξιείς να βάλεις το κείμενο εδώ.\nΔημοσίευση από ProgramA » 23 Μάιος 2008 12:53\nΔημοσίευση από cordis » 23 Μάιος 2008 14:06\nΕ! Μα κι εσύ βρε Alex δεν έχουμε συνηθίσει να συζητάμε για πράγματα που πρέπει να διαβάσουμε σε άλλη σελίδα. Βάλε το άρθρο σου κι εδώ να τα πούμε.\nΠάντως δες την σελίδα σου και σε IE6 (πάνω από 40%, ακόμα...) το design σπάει πολύ.\nΔημοσίευση από ProgramA » 30 Μάιος 2008 13:00\nΤο θέμα της χρωματικής διόρθωσης είναι πολύπλοκο και προσφέρεται για παρανοήσεις. Μια τυπική είναι ότι το Adobe RGB είναι "καλύτερο" από το sRGB. H απάντηση είναι "εξαρτάται". Ναι μεν ο χρωματικός χώρος Adobe RGB είναι λίγο μεγαλύτερος από το sRGB αλλά αυτό δεν μας λέει κάτι. Αντίθετα με πχ την ανάλυση της εικόνας σε μέγεθος, το χρώμα δεν μεταφράζεται χωρίς απώλειες. Αν δηλαδή τραβήξω μια φωτογραφία σε κάμερα με sRGB (οι περισσότερες) και μετά την ανοίξω στο Photoshop ή το PaintShop Pro στον χώρο Adobe RGB θα υποστώ μόνιμες ζημιές. Πόσο μάλλον που οι περισσότερες οθόνες επίσης λειτουργούν σε sRGB άρα θα χρειαστεί μια ακόμα μετατροπή.\n(Για τον οδηγό επιλογής σωστού monitor http://www.alexanderchalkidis.com/blog/ ... color.aspx )\nΗ μεγαλύτερη διαφορά χρωμάτων προκύπτει όταν πάμε από Adobe RGB σε sRGB. Δηλαδή μπορεί να μετακινηθούν πολλά από τα χρώματα και να σοκαριστούμε! Στις επιλογές τρόπων μετατροπής, διαλέξτε μάλλον το "perceptual" και φροντίστε να είναι καλιμπραρισμένη η οθόνη σας μπας και βγάλετε άκρη. Από sRGB σε Adobe RGB αντίθετα διαλέξτε "relative colorimetric" και Black Point Compensation και η διαφορά δεν θα είναι τόσο μεγάλη, εκτός από τα μαύρα βέβαια αν έχετε πολλά που θα "χτυπήσουν".\nΓενικά το sRGB είναι πιο φωτογραφικό με την έννοια ότι τα χρώματα CMYK δεν θα βγούνε τόσο έντονα στο sRGB όσο στο Adobe RGB. Ανάλογα με το χαρτί και το μελάνι, πχ στο CYAN το sRGB θα φτάσει το 95% του κίτρινου αλλά μόλις 85% του πράσινου και μόνο 75% του cyan.\nΟπότε εκτός και αν η οθόνη, το σκάνερ και η κάμερά σας υποστηρίζουν ΟΛΑ sRGB πιθανώς να μην αξίζει τον κόπο. Μάλιστα είναι και λίγο επικίνδυνη επιλογή το Adobe RGB εφόσον δεν μπορείτε να δείτε στην οθόνη σας τι ακριβώς έχετε φτιάξει! Επίσης μπορεί το θεωρητικό πλεονέκτημα να αναφέρεται σε ελάχιστα σημεία (pixel και μόνο) μιας εικόνας.\nΤίθεται ένα σοβαρό θέμα συμβατότητας. Ως συνήθως η Adobe με το δικό της RGB έδιωξε την υπόλοιπη αγορά (που φοβήθηκε ότι η Adobe θα αρχίσει να ζητάει λεφτά για δικαιώματα όπως με το pdf!) και έτσι οι περισσότερες φωτογραφικές, σχεδόν όλες οι οθόνες, τα περισσότερα mini labs όταν τους δίνετε αρχεία, σχεδόν όλοι οι inkjet και βέβαια όλες οι ιστοσελίδες, υποθέτουν ότι λειτουργούμε στον χρωματικό χώρο του sRGB.\nΕπίσης σημαντικό το γεγονός ότι το sRGB έχει μικρότερα "σκαλιά" ανάμεσα στις διαβαθμίσεις χρωμάτων το οποίο σε πολλές εικόνες και ακόμα περισσότερο στην εκτύπωσή τους, θα κάνει μεγάλη διαφορά. Αυτά και άλλα πολλά ενδιαφέροντα 28 και 29 Ιουνίου στο ΔΑΙΣ, στην εκδήλωση του περιοδικού "φωτογράφος" (www.photo.gr ) για την διαχείριση χρώματος. Μια καλή περίληψη οδηγιών πάντως είναι εδώ http://www.software-magazine.gr/default ... =554&mnu=1\nΔημοσίευση από makis » 31 Μάιος 2008 01:26\nΘεωρώ ότι όλα τα TFT monitors είναι σκάρτα για αυτήν την δουλειά ένα LaCie CRT θα ήταν ότι πρέπει.\nΑπ' όσο έχω καταλάβει το sRGB είναι ποιο στάνταρ και γι' αυτό το χρησιμοποιώ. Η canon, τουλάχιστον, το προτείνει. Αλλά όπως είπε και το deninho, αν θες να κάνεις κάτι καλό και όχι εκδρομικό πας στο raw και τελειώνεις.


Βίντεο: Το Ανθεκτικό Smartwatch! | Kospet Rock Ελληνικό Review - News by Xiaomi Miui Hellas\nαπό Βαγγέλης Μηνάς 28 February 2021 28 February 2021 0\nΜας δουλεύουν οι Κινέζοι..\nΕίμαι ο Βαγγέλης Μηνάς από το Unboxing Lab και σε αυτό το βίντεο κάνουμε το Αναλυτικό Review του Smartwatch Kospet Rock!\nΤο Kospet Rock είναι ένα προσιτό “Smartwatch” ή “Fitness Tracker” το οποίο παράγεται από την Kospet , μια εταιρία που είναι γνωστοί για τα Smartwatch της και προσφέρει μία μεγάλη γκάμα, τόσο από ακριβά, όσο και από φθηνά Smartwatch. Το Kospet Rock ανήκει στην δεύτερη κατηγορία με την επισιμη τιμή του να κυναίνεται στα 35€.\nΔιαθέτει μία σχετικά μεγάλη TFT οθόνη 1.69 ιντσών, ανάλυσης 240 x 280 pixels, προσφέρει μέτρηση οξυγόνου, καρδιακών παλμών αλλά και μέτρηση πίεσης. Αυτό όμως που το ξεχωρίζει είναι ο rugged σχεδιασμός του και η εξαιρετικά μεγάλη αντοχή του σε ακραίες συνθήκες και κακομεταχείριση. Η συνέχεια στο βίντεο..\nΕσείς θα αγοράζατε το Kospet Rock?\nΝέες πληροφορίες έχουν εμφανιστεί τώρα για το επερχόμενο Mi 11 Lite της Xiaomi…


Τα πολλά πρόσωπα του πολέμου - Η Πόλη Ζει\nστην κατηγορία Main Slider, Άποψη, Διάφορα, Χαρτί\nΗ πιο γνωστός ορισμός του πολέμου, του μεγάλου θεωρητικού Καρλ φον Κλαούζεβιτς, είναι «o πόλεμος είναι η συνέχεια της πολιτικής με άλλα μέσα».\nΟ πόλεμος έχει μια διαρκή φύση που καταδεικνύει τέσσερις συνέχειες: μια πολιτική διάσταση, μια ανθρώπινη διάσταση, την ύπαρξη αβεβαιότητας και μια σύγκρουση βουλήσεων. Ο Κλαούζεβιτς παρατήρησε ότι όλοι οι πόλεμοι περιλαμβάνουν πάθος, συχνά βασισμένο στα εχθρικά αισθήματα των ανθρώπων. διαφορετικά, τα κράτη θα απέφευγαν εντελώς τον πόλεμο, συγκρίνοντας απλώς τις σχετικές δυνάμεις τους σε «ένα είδος πολέμου με άλγεβρα». Τόνισε την αβεβαιότητα των πολέμων, δηλώνοντας ότι ο πόλεμος συχνά «[μοιάζει] με ένα παιχνίδι με τραπουλόχαρτα». Τελικά, ο πόλεμος είναι πάντα ένα θέμα πολιτικής, καθώς «ο πολιτικός στόχος… θα καθορίζει τόσο τον στρατιωτικό στόχο… όσο και την προσπάθεια που χρειάζεται». Ενώ αυτές οι συνέχειες είναι παρούσες σε όλους τους πολέμους, κάθε πόλεμος υπάρχει μέσα σε κοινωνικά, πολιτικά και ιστορικά πλαίσια, δίνοντάς του ένα μεγάλο μέρος του μοναδικού του χαρακτήρα.\nΕκτός από τους γνωστούς Παγκόσμιους Πολέμους, το Βιετνάμ, το Αφγανιστάν και πολλούς άλλους, υπάρχουν και πόλεμοι λιγότερο γνωστοί. Από συμβολικοί έως αστείοι και αξιοθρήνητοι.\nΈγινε μεταξύ του Αυστραλιανού στρατού και των γιγαντόσωμων πτηνών Εμού, που κατέστρεφαν την αγροτική παραγωγή, το 1932. Νικητές τα Εμού. Επιχειρήσεις έγιναν και το 1934, 1943 και 1948. Τελικά κατάφεραν να τα περιορίσουν.\nΟ πόλεμος Λιχάρ-Γαλλίας\nΣτις 14 Οκτωβρίου 1883, το Λιχάρ, ένα χωριό της Ισπανίας, κήρυξε τον πόλεμο στη Γαλλία επειδή «Ο βασιλιάς μας Αλφόνσο, όταν περνούσε από το Παρίσι στις 29 Σεπτεμβρίου, λιθοβολήθηκε και προσβλήθηκε με τον πιο άνανδρο τρόπο από τις άθλιες ορδές του γαλλικού έθνους». Καμία μάχη δεν έγινε ποτέ. Το 1983, το Λιχάρ κήρυξε ειρήνη.\nΤον 14ο αιώνα στην Ιταλία υπήρχαν δύο κύρια στρατόπεδα, αυτό των Γιβελίνων που υποστήριζαν την Αγία Ρωμαϊκή Αυτοκρατορία του Γερμανικού Έθνους και αυτό των Γουέλφων που υποστήριζαν τον Πάπα. Η πόλη της Μόντενα ανήκε στο αυτοκρατορικό στρατόπεδο, ενώ η πόλη της Μπολόνια στο παπικό.\nΤο 1325, μια ομάδα στρατιωτών από τη Μόντενα όρμησε στην Μπολόνια και έκλεψε έναν δρύινο κουβά. Μεγάλη προσβολή. Η Μπολόνια, θέλοντας να διασφαλίσει την τιμή της, κήρυξε πόλεμο στη Μόντενα, με τη σύρραξη να κρατά 12 ολόκληρα χρόνια –με 2.000 νεκρούς– στη διάρκεια των οποίων η Μπολόνια δεν μπόρεσε να ανακτήσει τον κουβά, που φυλάσσεται μέχρι σήμερα στο καμπαναριό του καθεδρικού της Μόντενα.\nΟ πόλεμος για το αυτί του Τζένκινς\nΟ Ρόμπερτ Τζένκινς ήταν ένας Βρετανός καπετάνιος του οποίου το αυτί κόπηκε από την ισπανική ακτοφυλακή, που επιβιβάστηκε και ερεύνησε το πλοίο του «Ρεβέκκα», το 1731.\nΌταν ο Τζένκινς επέστρεψε στην Αγγλία, με το αυτί του διατηρημένο σε ένα μπουκάλι, είχε τρομερή επίδραση στη χώρα. Το αυτί του Τζένκινς διέγειρε τη φαντασία της χώρας και η δύναμη αυτού του συρρικνωμένου αντικειμένου ήταν τεράστια, αφού έγινε σύμβολο της αγγλικής υπερηφάνειας.\nΤο 1738 ο Τζένκινς έδωσε κατάθεση ενώπιον του Κοινοβουλίου, η οποία μαζί με άλλες υποθέσεις, στοιχειοθέτησαν το casus belli με την Ισπανία. Ο πόλεμος διήρκεσε από το 1739 μέχρι το 1748. Δεκάδες χιλιάδες νεκροί και τραυματίες, με κερδισμένους τους Ισπανούς.\nΟ πόλεμος της πάστας\nΠόλεμος που προέκυψε από τον ισχυρισμό ενός Γάλλου ζαχαροπλάστη που ζούσε στην Τακουμπάγια ότι αξιωματικοί του μεξικανικού στρατού είχαν καταστρέψει το εστιατόριό του. Η Γαλλία αποφάσισε να υποστηρίξει το αίτημα για 600.000 πέσος αποζημίωση, στέλνοντας στόλο στη Βερακρούζ, το μεξικανικό λιμάνι στον Κόλπο του Μεξικού. Οι Γάλλοι κατέλαβαν την πόλη, κέρδισαν εγγύηση πληρωμής μέσω των καλών υπηρεσιών της Μεγάλης Βρετανίας και απέσυραν τον στόλο τους στις 9 Μαρτίου 1839.\nΟ πόλεμος του γουρουνιού\nΤο 1859 το νησί Σαν Χουάν ήταν διεκδικούμενο από τις ΗΠΑ και τη Βρετανία. Τότε, ο Αμερικανός Λάιμαρ Κάτλερ πυροβόλησε και σκότωσε ένα (βρετανικό) γουρούνι. Οι βρετανικές αρχές απείλησαν να τον συλλάβουν, αν δεν επανόρθωνε. Οι Αμερικανοί του νησιού ζήτησαν τη βοήθεια του αμερικανικού στρατού, που έστειλε έναν λόχο πεζικού. Παράλληλα, κινητοποιήθηκε και ο βρετανικός στόλος. Τελικά, οι δύο πλευρές συμφώνησαν σε κοινή κατοχή του νησιού, με μόνη απώλεια το γουρούνι.\nΟ πόλεμος των 335 ημερών\nΠόλεμος ανάμεσα στην Ολλανδία και στα νησιά Σίλι. Τα νησιά Σίλι βρίσκονται στα ανοιχτά του αρχιπελάγους της Κορνουάλης. Το 1651, κατά τη διάρκεια του Αγγλικού Εμφυλίου Πολέμου, ενεπλάκησαν σε μια διαμάχη με την Ολλανδία που κράτησε μέχρι το 1986, δηλαδή 335 χρόνια. Ο μακροβιότερος πόλεμος στην ιστορία, αν και δεν έπεσε ούτε ένας πυροβολισμός, ενώ δεν είναι βέβαιο ότι υπήρξε πράξη κήρυξης πολέμου.\nΟ πόλεμος Βρετανίας-Ουγκάντας\nΤο 1977 το Λονδίνο διέκοψε τις διπλωματικές σχέσεις με την Ουγκάντα. Την επόμενη η μέρα ο Ίντι Αμίν ανακοίνωσε ότι νίκησε τους Βρετανούς και αυτοανακηρύχτηκε Κατακτητής της Βρετανικής Αυτοκρατορίας.\nΤετραήμερος πόλεμος του 1969 μεταξύ Ονδούρας και Ελ Σαλβαδόρ. Αιτία του πολέμου ήταν οι τεταμένες σχέσεις των δύο χωρών λόγω πολιτικών διαμαχών, κυρίως στο ζήτημα της μετανάστευσης από το Ελ Σαλβαδόρ στην Ονδούρα. Η αφορμή δόθηκε από τις ταραχές που ξέσπασαν κατά τη διάρκεια του δεύτερου προκριματικού γύρου για το Παγκόσμιο Κύπελλο Ποδοσφαίρου του 1970. Στις 14 Ιουλίου, ο στρατός του Ελ Σαλβαδόρ επιτέθηκε στην Ονδούρα. Ο Οργανισμός Αμερικανικών Κρατών ανέλαβε τις διαπραγματεύσεις για κατάπαυση του πυρός, η οποία επιτεύχθηκε στις 20 Ιουλίου, ενώ ο στρατός του Ελ Σαλβαδόρ αποσύρθηκε στις αρχές Αυγούστου.\nΌπως έλεγε ο Σουν Τζου, «θα νικήσει αυτός που ξέρει πότε να πολεμήσει και πότε να μην πολεμήσει», γιατί «η μεγαλύτερη τέχνη στον πόλεμο είναι να υποτάξεις τον εχθρό χωρίς μάχη».\n*Το κείμενο γράφτηκε λίγες μέρες πριν την εισβολή της Ρωσίας στην Ουκρανία\nΝα είναι ο Άλκης η αφορμή… | ΓΑΤΑΚΙΑ, Ο ΣΚΥΛΟΣ... ΞΕΡΕΙ ΜΠΑΛΑ!


Κουζίνα: Μεταμορφώστε την με τους πιο Οικονομικούς Τρόπους!spirossoulis.com – the home issue Κουζίνα: Μεταμορφώστε την με τους πιο Οικονομικούς Τρόπους!\nΠάρτε μπογιά και βάψτε τα! Και εννοούμε φυσικά τα ντουλάπια σας. Αυτή η απλή αλλαγή θα σας κάνει να δώσετε άμεσα στην κουζίνα σας νέα, φρέσκια πνοή.\nΜεταμορφώστε τον χώρο σας αλλάζοντας απλά το παλιό φωτιστικό οροφής της κουζίνας σας. Πέρα από ένα πιο μοντέρνο και ιδιαίτερο σχέδιο, τολμήστε να επιλέξετε ένα χρωματιστό φωτιστικό.\nΑλλάξτε τα πόμολα στα ντουλάπια της κουζίνας σας. Αυτή η –φαινομενικά- μικρή αλλαγή, θα σας βοηθήσει να την ανανεώσετε εύκολα, γρήγορα και οικονομικά!\nΣας έχουμε καλά νέα: δεν χρειάζεται να αδειάσετε το πορτοφόλι σας για να δείτε την κουζίνα σας με άλλο... μάτι.\nΤο γνωρίζετε ήδη: ακόμα και η πιο απλή ανακαίνιση κουζίνας μπορεί να κοστίσει αρκέτα χρήματα. Ωστόσο, οι καιροί σίγουρα δεν επιτρέπουν μεγάλα έξοδα. Παρόλα αυτά, δε χρειάζεται να γράψετε τέλος στο project «Aνανέωση Κουζίνας» – ειδικά αν περνάτε πολλές ώρες σε αυτόν τον χώρο. Κι αυτό γιατί ακόμα και η πιο μικρή αλλαγή μπορεί να σας ανανεώσει κι εσάς ψυχολογικά και να ανεβάσει το ηθικό σας ενόψει της νέας σεζόν! Για να σας αποδείξουμε ότι όπου υπάρχει θέληση, υπάρχει και τρόπος σας προτείνουμε 7 οικονομικούς τρόπους όχι μόνο για να αναδιαμορφώσετε την κουζίνα σας, αλλά και να της δώσετε την παιχνιδιάρικη πινελιά που της αξίζει!\nΑλλάξτε της τα... πόμολα Αυτή η –φαινομενικά- μικρή αλλαγή, θα σας βοηθήσει να ανανεώσετε εύκολα, γρήγορα και οικονομικά το χώρο την κουζίνα σας. Προτιμήστε πόμολα σε έντονα χρώματα ή ιδιαίτερα σχήματα. Παρόλα αυτά, καλό είναι να επιλέξετε ένα διαχρονικό αντικείμενο ώστε να αποφύγετε τα κρούσματα βαρεμάρας που μπορεί να σας χτυπήσουν κάθε φορά που αλλάζουν οι διακοσμητικές τάσεις!\nΠάρτε μπογιά και βάψτε τα! Και εννοούμε φυσικά τα ντουλάπια σας. Αυτή η απλή αλλαγή θα σας κάνει να δώσετε άμεσα στην κουζίνα σας νέα, φρέσκια πνοή! Επιλέξτε χρώματα ευχάριστα κι αν νιώθετε θαρραλέοι, πείτε «ναι» σε αναπάντεχους κι έντονους συνδυασμούς (π.χ. πορτοκαλί, κίτρινο και πράσινο)! Αν τα χρωματιστά ντουλάπια σας φαίνονται πολύ τολμηρή ιδέα, δεν έχετε παρά να σκεφτείτε το ενδεχόμενο να βάψετε τις καρέκλες ή το τραπέζι της κουζίνα σας.\nΜεταμορφώστε τα Παλιά Ντουλάπια της Κουζίνας Χωρίς Βάψιμο\nΚουρτίνα, άνοιξε! Δώστε μια πιο ευχάριστη νότα στην κουζίνα σας, αλλάζοντας τις κουρτίνες. Αποφύγετε τα πολύ βαριά υφάσματα και τις σκούρες αποχρώσεις που μπορεί να «βαρύνουν» την ατμόσφαιρα του χώρου και επιλέξετε πιο ελαφριά υφάσματα (π.χ. από γάζα, ποπλίνα, κ.τ.λ.)\nΦωτίστε το χώρο Μεταμορφώστε τον χώρο σας αλλάζοντας απλά το παλιό φωτιστικό οροφής της κουζίνας σας. Πέρα από ένα πιο μοντέρνο και ιδιαίτερο σχέδιο, τολμήστε να επιλέξετε ένα φωτιστικό με χρώμα: τα χρώματα από το καπέλο του θα δώσουν -κυριολεκτικά- νέο φως κι χρώμα στην ζωή σας! Δε θέλετε να ξοδέψετε δεκάρα για νέο φωτιστικό; Δείτε εδώ πώς μπορείτε να μεταμορφώσετε αυτό που έχετε ήδη!\nΠείτε "ναι" στο χρώμα και για το φωτιστικό της κουζίνας σας.\nΧρώμα, χρώμα κι άλλο χρώμα Βαριέστε να βάφετε τα ντουλάπια σας; Κανένα πρόβλημα! Πάρτε το πινέλο σας και βάψτε τον κεντρικό τοίχο της κουζίνα σας. Κι αν ψάχνετε για χρώματα εναλλακτικά του λευκού, δεν έχετε παρά να δείτε τις προτάσεις μας εδώ. Κι ένα tip για το τέλος: Για ένα πιο δραματικό αποτέλεσμα, βάψτε τον τοίχο σας έναν τόνο πιο σκούρο από την απόχρωση των τοίχων του υπόλοιπου δωματίου.\nΊδια όψη, άλλη χρήση Διαλέξατε με προσοχή τις ηλεκτρικές συσκευές σας, σωστά; Γιατί λοιπόν να μην τις χρησιμοποιήσετε και ως διακοσμητικά αντικείμενα για να αναβαθμίσετε το ύφος του χώρου; Και δεν εννοούμε να αλλάξετε αύριο το ψυγείο σας για να πάρετε ένα πιο design μοντέλο. Η λύση βρίσκεται στις μικροσυσκευές! Δείτε λοιπόν ποιες από τις ηλεκτρικές συσκευές καθημερινής χρήσης (π.χ. τοστιέρα) μπορείτε να αναδείξετε και ως διακοσμητικά αντικείμενα. Για παράδειγμα, αν η καφετιέρα σας είναι χρωματιστή, μπορείτε να τη χρησιμοποιήσετε για να φωτίσετε την κουζίνα σας και να προσθέσετε έτσι απλά μια μοντέρνα, fun και στιλάτη πινελιά στον χώρο.\nΟι συσκευές σας είναι όλες ανοξείδωτες; Μάθετε εδώ πώς θα τις κάνετε να αστράφτουν!\nΣτρώστε χαλί (και) στην κουζίνα Εντάξει, δεν είναι ανάγκη να βγάλετε τη μπουχάρα που έχετε κρυμμένη στο πατάρι (ναι, εκείνη που κρατάτε για την επίσκεψη που περιμένετε από τη βασίλισσα της Αγγλίας) για να υποδεχθείτε το φθινόπωρο και, μαζί, να αναβαθμίσετε το νέο look της κουζίνας σας. Ένα χρωματιστό χαλάκι, όμως, θα σας βοηθήσει να δώσετε στιλ κι ένταση στο χώρο σας πολύ, πολύ οικονομικά!\nΦρέσκα λουλούδια και φυτά Όλες οι μοντέρνες κουζίνες φέτος θα είναι γεμάτες φυτά και όμορφα λουλούδια. Το χρώμα είναι πολύ σημαντικό μιας και είναι αυτό που μπορεί να δώσει ζωή σε έναν χώρο. Στη φωτογραφία που ακολουθεί θα δείτε -παρόλο που η κουζίνα δεν είναι από ελληνικό σπίτι- πόσο όμορφα έχουν τοποθετηθεί τα γλαστράκια με τα φυτά κατακόρυφα σε έναν από τους τοίχους της κουζίνας. Το αποτέλεσμα είναι πρωτότυπο και επικροτεί την εξοικονόμηση χώρου που μπορεί να είναι πολύ σημαντική σε μια μικρή ελληνική κουζίνα.\n10+1 Τρόποι να Ανανεώσετε την κουζίνα σας με ένα…Χαλάκι\nΜε ένα χαλάκι μπορείτε να δώσετε άλλη γοητεία στην κουζίνα σας.\n5 Διακοσμητικές Τάσεις που θα Δούμε στα Σπίτια το 2022


Πρώτη Δημοσίευση:\tΔευτέρα, 06. 04. 2020 - 07:36\n«TPYΠA» 5-6 ΔIΣ. TO MHNA ΛOΓΩ COVID-19 - MEXPI IOYNIO TA ΔIAΘEΣIMA\nOι ελπίδες στην έκπτωση του 25% στις ρυθμίσεις. 5+1 κινήσεις για ρευστότητα\nTρομακτική είναι η πίεση που ασκείται στον κρατικό προϋπολογισμό, τα μεγέθη του οποίου θα βρεθούν πλέον σύντομα στα όρια του εκτροχιασμού λόγω των συνεπειών του κορωνοϊού. Oι αυξημένες δαπάνες που προκαλούν τα μέτρα ενίσχυσης των πληττόμενων, καθώς και η αναμενόμενη σημαντική μείωση των κρατικών εσόδων, έστω κι αν για τον Mάρτιο αυτά «διασώθηκαν», προκαλούν «τρύπα» στον κρατικό προϋπολογισμό 5-6 δισ. ευρώ ανά μήνα. Στο οικονομικό επιτελείο περιμένουν να κάνουν τον τελικό «λογαριασμό» των εσόδων Mαρτίου, μετά τις 10 Aπριλίου που λήγει η παράταση των βεβαιωμένων οφειλών για τις πληττόμενες επιχειρήσεις προκειμένου να κερδίσουν την έκπτωση του 25%. Σε αυτή «ποντάρουν» πολλά, καθώς εκτιμούν ότι πολλές επιχειρήσεις θα σπεύσουν να πληρώσουν τις δόσεις των ρυθμίσεών τους, γλιτώνοντας ένα σημαντικό ποσό.\nΑγωνία για τον ΦΠΑ\nΩστόσο, η εικόνα μέχρι τώρα δεν είναι τόσο απογοητευτική. H «βουτιά» που αναμενόταν στα έσοδα του Mαρτίου δεν επιβεβαιώθηκε, προκαλώντας ανακούφιση στο οικονομικό επιτελείο.\nAντίθετα οι φορολογούμενοι, παρά την κλειστή αγορά για 11 μέρες και την οικονομία ουσιαστικά σε καραντίνα, επέδειξαν μια απρόσμενη φορολογική συνέπεια. Ωστόσο, δεν ισχύει το ίδιο και για τον Aπρίλιο, που προβλέπεται μήνας με ελάχιστα έσοδα.\nAυτός είναι ο λόγος που όσες πληττόμενες επιχειρήσεις πληρώσουν εμπρόθεσμα τον ΦΠA τον Aπρίλιο, θα έχουν έκπτωση 25% που θα συμψηφιστεί με μελλοντικές υποχρεώσεις.\nH αγωνία για τα έσοδα από τον ΦΠA είναι μεγάλη, αφού 1 στα 3 ευρώ που εισπράττει το Δημόσιο προέρχονται απ αυτόν. Σύμφωνα με τον κρατικό προϋπολογισμό, που πλέον είναι «κενό γράμμα» το μεγαλύτερο μέρος της αύξησης των φορολογικών εσόδων θα προερχόταν από τον ΦΠA. H πρόβλεψη αφορούσε είσπραξη 18,276 δισ. ευρώ, από 17,801 δισ. πέρυσι, δηλαδή 475 εκατ. περισσότερα, κάτι όμως που έχει καταρρεύσει σαν «χάρτινος πύργος». Ό,τι διασωθεί, θα προέλθει από την κίνηση στα σούπερ μάρκετ και δευτερευόντως από το ηλεκτρονικό εμπόριο.\nAπό αυτά τα νούμερα μπορεί να γίνει αντιληπτό το ύψος της ζημίας που υφίσταται το κράτος με την παραγωγική διαδικασία και την κατανάλωση «στον πάγο». Σε δραστηριότητα βρίσκεται μόλις το 10% του συνόλου, με αποτέλεσμα 900.000 επιχειρήσεις να αναζητούν «καταφύγιο» στη λίστα με τα μέτρα διάσωσης του υπουργείου Oικονομικών.\nΈτσι ο δημοσιονομικός κλοιός γίνεται ασφυκτικός. Tα ταμειακά διαθέσιμα αρκούν πλέον μέχρι και τον Iούνιο, δεδομένο που όμως μπορεί να αλλάξει επί τα χείρω, καθώς διευρύνεται ο κύκλος των μέτρων. Eπιπλέον, η καθυστέρηση στην υποβολή φορολογικών δηλώσεων θα οδηγήσει προς τα πίσω την είσπραξη των προβλεπόμενων εσόδων.\nTο 2020 αναμενόταν να εισπραχθούν από τον φόρο εισοδήματος 11,415 δισ. ευρώ από 11,092 δισ. πέρυσι. Παράγοντες του οικονομικού επιτελείου εκτιμούν ότι σίγουρα θα χαθεί ο Iούλιος και ενδεχομένως και ο Σεπτέμβριος, μήνες καταβολής των δύο πρώτων δόσεων.\nOI EΠIΛOΓEΣ ΠOY ΣYZHTOYNTAI\nH κυβέρνηση έχει στηρίξει πολλές από τις ελπίδες της σε μια ευρωπαϊκή απόφαση για έκδοση ευρωομολόγου (corona bond) με τις πιθανότητες όμως περιορισμένες λόγω των αντιρρήσεων των χωρών του Bορρά. Aπό εκεί και πέρα οι κινήσεις που εξετάζονται από το οικονομικό επιτελείο για να ενισχυθεί η ρευστότητα της χώρας είναι:\n1. H χρήση του «μαξιλαριού ασφαλείας». Aπό τα 37 δισ. ευρώ περίπου, των ταμειακών διαθεσίμων του Δημοσίου, τα 15,6 δισ. του ESM είναι δεσμευμένα και προϋποθέτουν άδεια των δανειστών για να χρησιμοποιηθούν. Δεν αποκλείεται και αυτό να ζητηθεί. Tα υπόλοιπα είναι ελεύθερα προς χρήση. Όμως ένα μέρος τους είναι κατατεθειμένο σε τράπεζες, οι οποίες στην περίπτωση που τα κεφάλαια αυτά αποσυρθούν ενδέχεται να έχουν σοβαρό πρόβλημα να χρηματοδοτήσουν την οικονομία.\n2.Προσφυγή στον ESM για άντληση έως 4 δισ. ευρώ (2% του AEΠ) από τον ESM μέσω προληπτικής γραμμής (ECCL) στήριξης. Oι υποστηρικτές της αναφέρουν ότι η στήριξη θα δοθεί με νέους όρους, όχι μνημονιακού χαρακτήρα και δεν θα συνοδεύονται από μέτρα λιτότητας ή σκληρές μεταρρυθμίσεις, όπως προβλέπει σήμερα. Ένα επιπλέον σημαντικό όφελος είναι ότι η χώρα θα μπορούσε να αποκτήσει πρόσβαση στο πρόγραμμα OMT της EKT, που επιτρέπει αγορές κρατικών ομολόγων χωρίς όριο για τη χώρα που βρίσκεται σε πρόγραμμα του ESM.\n3.Eμπροσθοβαρής έκδοση κρατικών ομολόγων στο πλαίσιο του QE που θα αγοραστούν από την EKT από τη δευτερογενή αγορά, από τα 12-13 δισ. που δικαιούται βάσει του προγράμματος, στην περίπτωση μη προσφυγής στον ESM.\n4.Έξοδος στις αγορές, μετά την ένταξη των ελληνικών ομολόγων στο QE της EKT, πιθανότατα με ένα νέο 10ετές ομόλογο ή με ένα τίτλο μικρότερης διάρκειας (3ετές) ώστε να μπορέσουν να αντληθούν περί τα 2-2,5 δισ. ευρώ. Παρά την ισπανική ανάλογη αποτυχία, το σενάριο παραμένει στο τραπέζι και αναλόγως των εξελίξεων μπορεί να ενεργοποιηθεί.\n5. Aίτημα στους εταίρους να μην αποπληρωθούν τόκοι ή χρεολύσια των μνημονιακών δανειακών υποχρεώσεων για το 2020, ύψους 5 δισ. ευρώ. Oριστική απόφαση δεν έχει ακόμα ληφθεί. H υιοθέτηση αυτής της πρότασης από τους εταίρους θα μπορούσε να απομακρύνει τη χρήση του «μαξιλαριού» ή και να αποτρέψει την προσφυγή στον ESM.\nΣτο τραπέζι και μείωση μισθών στο Δημόσιο\nAν και δημόσια διαψεύδεται, όπως συνέβη χθες από τον υπουργό Eσωτερικών Π. Θεοδωρικάκο, στο τραπέζι υπάρχει και μια ακόμα πρόταση, αυτή για οριζόντια μείωση μισθών κατά 10% στο Δημόσιο ή μείωση των επιδομάτων των δημοσίων υπαλλήλων.\nΠρόκειται για λύση με πολύ βαρύ πολιτικό και κοινωνικό κόστος, ωστόσο συζητείται ως έσχατη εκδοχή σε περίπτωση γενικού αδιεξόδου. Kι αυτό, γιατί το όφελος αναλογικά, δεν είναι τόσο επαρκές, ιδίως σε σύγκριση με την αναστάτωση που θα δημιουργηθεί.\nΠιο συγκεκριμένα, οι δαπάνες για τους μισθούς στο Δημόσιο ανέρχονται ετησίως σε 13,5 δισ. ευρώ. Mε μείωση 10% εξοικονομούνται 1,350 δισ. σε ετήσια βάση και με εφαρμογή στο β' εξάμηνο της χρονιάς 662,5 εκατ. ευρώ, καθώς περικοπές με αναδρομική ισχύ δεν νοούνται σε αυτή τη φάση. Aπό την άλλη, εάν επιλεγεί ο δρόμος της μείωσης των επιδομάτων, η συγκράτηση δαπανών θα είναι αρκετά μικρότερη, περί τα 300 εκατ. ευρώ.\nΠερισσότερα σε αυτή την κατηγορία: « Πάνω από 1.920 αιτήσεις για την επιστρεπτέα προκαταβολή Τα «κλειδιά» για την επανεκκίνηση της οικονομίας »


Το εκπληκτικό ηλιοβασίλεμα στην γέφυρα Ρίου - Αντιρρίου\nΤο μοναστήρι της Παναγίας της Λιγοβιτσάνας με την πανέμορφη θέα (video)\nΗ Αμφιλοχία από ψηλά …\nΤετάρτη, 25 Ιανουαρίου 2017 17:43\nΑλπικό τοπίο θύμιζε η Κοιλάδα του Αχελώου ντυμένη στα λευκά μετά τις πρόσφατες χιονοπτώσεις. Η κοιλάδα του Αχελώου βρίσκεται μεταξύ Ηπείρου, Θεσσαλίας, Στερεάς και Δυτικής Ελλάδας.\nTα αγέρωχα βουνά και παραπόταμοι του Αχελώου σε προκαλούν για περιπέτεια. Πετρόχιστα σπίτια και μοναστήρια με ιστορία. Τα βουνά και το υδάτινο στοιχείο εναλλάσσονται μεταξύ τους, δημιουργώντας απεριόριστους προορισμούς με κομβικό σημείο τον Αχελώο, μια ξεχωριστή πινελιά με εντυπωσιακή θέα για τον επισκέπτη. Η περιοχή ντυμένη στα χρώματα της φύσης με τις εναλλαγές παρέχει ένα απολαυστικό θέαμα, απολαμβάνοντας διαδρομές στη φύση, ζεστή φιλοξενία και επώνυμα και ποιοτικά γεωργικά και κτηνοτροφικά προϊόντα.\nΤελευταία τροποποίηση στις Τετάρτη, 16 Σεπτεμβρίου 2020 10:04


Ανακαλύπτοντας το σκοπό της ζωής σου ~ Sensory-Explorer Blog!\nΑνακαλύπτοντας το σκοπό της ζωής σου\nΈχουν υπάρξει στιγμές που αναρωτιέσαι, τελικά τι κάνω σε αυτή τη ζωή; Έχω σκοπό; Τι έχω κάνει μέχρι τώρα; Μήπως θα περάσουν τα χρόνια και δεν θα προλάβω να κάνω αυτά που πραγματικά θέλω; Είναι κάποιες από τις ερωτήσεις που μπορεί να σε απασχολούν. Επίσης, μπορεί να μη σε ενδιαφέρουν και καθόλου γιατί ίσως πιστεύεις ότι δεν χρειάζεται να έχεις κάποιο σκοπό στη ζωή. Δεν χρειάζεται να κάνεις κάτι διαφορετικό και να ξεφύγεις από τη ζώνη άνεσής σου. Πολλοί άνθρωποι έχουν αυτήν την άποψη και φυσικά είναι αποδεκτό! Όμως σκέψου: Πόσοι άνθρωποι γύρω μας επηρεασμένοι από κοινωνικές πιέσεις, από τον τρόπο που έχουν μεγαλώσει και από τις προσδοκίες των άλλων (π.χ. φίλων, συγγενών) έχουν επιλέξει μια ζωή ήρεμη, χωρίς πολλές ανησυχίες, γεμάτη συμβιβασμούς και χωρίς να έχουν δώσει θέση στα όνειρα και τις επιθυμίες τους; Θεωρητικά είναι μια «καλή» ζωή που όμως τους αφήνει με τεράστια συναισθηματικά κενά.\nΑυτό θες πραγματικά; Αυτή είναι η ζωή που είχες ονειρευτεί; Αν κατά βάθος θέλεις να αλλάξεις κάτι τότε το πρώτο που χρειάζεται είναι να βρεις την κλίση σου, το σκοπό σου. Για να γίνει αυτό θα πρέπει να ακούσεις την εσωτερική σου φωνή. Να μείνεις για λίγη ώρα μόνος και να κάνεις κάποιες ερωτήσεις στον εαυτό σου: τι είναι αυτό που σε ικανοποιεί και σου δίνει απεριόριστη χαρά; Το φυσικό μας ταλέντο συνήθως φαίνεται ήδη από την παιδική μας ηλικία! Θυμάσαι το δικό σου; Προσωπικά, θυμάμαι πως μου άρεσε να γράφω, είχα γεμίσει στο Δημοτικό κοντά τρία ημερολόγια, μου άρεσε να γράφω για τα συναισθήματά μου, αφού ήμουν αρκετά εσωστρεφής τότε και δεν τα εξέφραζα αλλιώς. Ποια δραστηριότητα σε συναρπάζει και ανυπομονείς να γυρίσεις σπίτι για να καταπιαστείς μαζί της; Επίσης, μείνε μόνος για λίγο και σκέψου: τι ακριβώς θα ήθελες να αλλάξεις στον κόσμο; Από ποιον επαγγελματικό τομέα θα μπορούσες να το κάνεις; Ποια είναι τα ταλέντα σου και πώς θα μπορούσες να τα αξιοποιήσεις για αυτό το σκοπό; Όσο πιο συχνά θέτεις αυτές τις ερωτήσεις στον εαυτό σου τόσες περισσότερες απαντήσεις θα πάρεις και θα αρχίζει να ξεκαθαρίζει μέσα σου αυτό που πραγματικά θέλεις. Να θυμάσαι ότι μόνο εσύ έχεις τις απαντήσεις, εσύ είσαι η λύση σε όλα αυτά που σε απασχολούν και ότι έχεις έρθει στον κόσμο για να φέρεις κάτι μοναδικό.\nΝα θυμάσαι ότι η εργασία σου δεν είναι μόνο κάτι που κάνεις για να βγάλεις χρήματα αλλά αποτελεί και τη συνεισφορά σου στον κόσμο, σε αυτή αφιερώνεις κάθε μέρα ένα μεγάλο μέρος της ψυχής σου. Εάν η επαγγελματική σου πορεία παρακινείται από λάθος αξίες (χρήμα, δόξα ή η επιθυμία να ευχαριστήσεις τους οικείους σου), τα πράγματα συνήθως δεν εξελίσσονται καλά. Πριν αρχίσεις να επιρρίπτεις ευθύνες σε τρίτους, να θυμάσαι ότι για τις επιλογές σου κύριος υπεύθυνος είσαι εσύ ο ίδιος. Αν αρχίσεις να αναζητάς το σκοπό σου τότε θα ανακαλύψεις τον αυθεντικό σου εαυτό, έτσι όπως πραγματικά σου αξίζει να είσαι.\nΜέλος του Συλλόγου Συμβουλευτικής, Coaching &Mentoring Ελλάδος\nΓεννήθηκα το 1983 στην Αθήνα. Σπούδασα Πολιτικές Επιστήμες και Δημόσια Διοίκηση στο Πανεπιστήμιο Αθηνών και στη συνέχεια παρακολούθησα σεμινάρια Εξυπηρέτησης Πελατών, Δημοσίων Σχέσεων και Πωλήσεων προκειμένου να εξελιχθώ και να γίνω αποτελεσματικότερη στην εργασία μου. Τα τελευταία χρόνια, η βαθιά μου ανάγκη να γνωρίσω καλύτερα τον εαυτό μου με οδήγησε να επενδύσω στην Προσωπική μου Ανάπτυξη και ταυτόχρονα να ξεκινήσω ένα νέο κεφάλαιο στη ζωή μου μέσα από τις σπουδές μου στο τμήμα Life Coaching και Συμβουλευτικής του Πανεπιστημίου Αιγαίου. Το Όραμα μου είναι να βοηθήσω τα νέα παιδιά να βρουν τη δύναμη να κυνηγήσουν τα όνειρά τους.\nΓονείς, Ο Χάρτης δεν είναι η Επικράτεια!


Οδηγούμε το νέο Subaru Forester 2.0 e-Boxer - autobild, mg, subaru, subaru fore\nΔιαβάστηκε από 26667 αναγνώστες - 24/9/2020\nΤο νέο Subaru Forester είναι χτισμένo πάνω σε μια νέα πλατφόρμα, που διαθέτει περισσότερο χώρο και προσφέρεται αποκλειστικά με υβριδικό κινητήρα βενζίνης. Ο σχεδιασμός παραμένει πιστός στο διακριτικό στυλ, ταξιδεύετε πιο ήσυχα και με περισσότερο χώρο στο πίσω μέρος, ενώ ο ηλεκτρικός μπόξερ ρολάρει καλά.\nΠάνω απ όλα, όπως έχουν ανακαλύψει οι υπεύθυνοι του τεχνικού τμήματος της Subaru, το σύστημα αυτό βρίσκεται κάπου ανάμεσα στα απλά ήπια υβριδικά που κινούνται με ιμάντα και τις πλήρεις υβριδικές κατασκευές με επαναφορτιζόμενες μπαταρίες. Οι Ιάπωνες το ονόμασαν e-Boxer. Στην ουσία πρόκειται για ένα κινητήρα ισχύος 12,3 kW, ο οποίος ενσωματώθηκε στη μετάδοση CVT. Παρόλα αυτά, χρειάστηκε μια νέα πλατφόρμα για να φιλοξενήσει τις μπαταρίες και τον απαραίτητο προστατευτικό εξοπλισμό τους. Μετά από το Legacy και το Outback τώρα ήρθε η σειρά και για το νέο Subaru Forester να το φορέσει. Εκτός από την υβριδοποίηση, η πέμπτη γενιά του Forester διαθέτει μεγαλύτερη ακαμψία και καλύτερη οδική συμπεριφορά. Παρότι υποστρέφει λιγότερο, παραμένει ευγενικό και ελαφρύ στις αντιδράσεις του, απορροφώντας κατάλληλα τις ανωμαλίες του οδοστρώματος.\nΑυτό ισχύει και για τη χρήση εκτός δρόμου, κάτι σημαντικό για τους αγοραστές της Subaru. Επίσης διαθέτει αρκετή απόσταση από το έδαφος, μια ισορροπημένη και ευαίσθητη τετρακίνηση και σύστημα πρόσφυσης με δύο προγράμματα οδήγησης εκτός δρόμου. Εδώ βοηθάει και ο ηλεκτροκινητήρας δίνοντας μεγαλύτερη ώθηση κατά την εκκίνηση. Στο δρόμο, οι κινητήρες συνεργάζονται άψογα με την συνεχώς μεταβαλλόμενη μετάδοση έχοντας γρήγορες αντιδράσεις, είτε οδηγείτε ήσυχα είτε αλλάζετε με χειροκίνητο ταχύτητες στο επτατάχυτο κιβώτιο.\n2 Και το XV με τον Boxer κάτω από το καπό\nTags:\tAUTOBILD , SUBARU FORESTER, SUBARU , ΑΠΟΚΛΕΙΣΤΙΚΟ , ΔΟΚΙΜΗ , ΣΥΓΚΡΙΤΙΚΟ


Σήμερα το τελευταίο αντίο στην άτυχη Μελανθία - Άποψη του Νότου\nΜια υπέροχη βραδιά με τον Γιώργο Νικηφόρου Ζερβάκη έζησαν οι Έλληνες της Γερμανίας\nΑρχική > Νότια Κρήτη > Σήμερα το τελευταίο αντίο στην άτυχη Μελανθία\nΣήμερα το τελευταίο αντίο στην άτυχη Μελανθία\nΣυγκλονισμένη είναι η κοινωνία της Μεσαράς από τον άδικο και ξαφνικό χαμό της 19χρονης\n17/11/2018 | 9:38\nΤο τελευταίο αντίο θα πουν σήμερα στις 3 το μεσημέρι φίλοι και συγγενείς στην αδικοχαμένη 19χρονη φοιτήτρια Μελανθία Κουρουθιανάκη, από το χωριό Ρουφάς στην Μεσαρά που στο άκουσμα της είδησης του θανάτου της βυθίστηκε στην θλίψη όλη η ευρύτερη περιοχή.\nΣτον Ιερό Ναό Αγίου Βασιλείου Ρουφά θα ψαλλεί η νεκρώσιμος ακολουθία.\nΗ 19χρονη Μελανθία, βρίσκονταν στο Ηράκλειο για σπουδές και εκεί άφησε την τελευταία της πνοή σήμερα τα ξημερώματα, ενώ την τραγική διαπίστωση έκανε μία φίλη της η οποία και έσπασε την πόρτα, καθώς είχε ανησυχήσει με την αδικαιολόγητη εξαφάνιση της.\nΌσοι γνώριζαν την Μελανθία μιλούν για ένα γλυκύτατο κορίτσι, με αισιοδοξία και ευγένεια που κέρδιζε τους πάντες!\nΠλέον, το πλατύ χαμόγελο της θα κοσμεί την γειτονιά των αγγέλων…\nΗ Εφημερίδα «Άποψη του Νότου» και το Apopsilive εκφράζουν τα βαθύτατα τους συλληπητήρια στην οικογένεια της Μελανθίας.


ANT1.com.cy | Ο ΑΠΟΕΛ πλήγωσε τον Άρη στο 90+6 και του στέρησε την κορυφή - Έντονα παράπονα από όλους! [ΒΙΝΤΕΟ]\nΠΡΟΗΓΟΥΜΕΝΟΣημάδευε τραπουλόχαρτα και «ξάφριζε» το καζίνο Λεμεσού - Χειροπέδες σε 40χρονο (ΒΙΝΤΕΟ)ΕΠΟΜΕΝΟΚατολισθήσεις πετρών και βράχων σε δρόμους στα ορεινά\nΟ ΑΠΟΕΛ πλήγωσε τον Άρη στο 90+6 και του στέρησε την κορυφή - Έντονα παράπονα από όλους! [ΒΙΝΤΕΟ]\nΣε ένα αγώνα με πολλές φάσεις και ακόμα περισσότερες εντάσεις, ΑΠΟΕΛ και Άρης αναδείχθηκαν ισόπαλοι 1-1, με τον ΑΠΟΕΛ να «κλέβει» τον βαθμό της ισοπαλίας στο τελευταίο λεπτό του αγώνα.\nΑπό την άλλη ο Άρης, ο οποίος πέτυχε γκολ με τον Μπαμπίκα στο 44ο λεπτά αμύνθηκε και προσπάθησε να κρατήσει το υπέρ του αποτέλεσμα, με τον Άλβες να πραγματοποιεί εξαιρετικές αποκρούσεις, μέχρι να έρθει ο Βινίσιους στο 96ο λεπτό, για να τον νικήσει με μια άπιαστη κεφαλιά.\nΜετά την σημερινή ισοπαλία, ο Άρης παρέμεινε στην 2η θέση με 34 βαθμούς, ενώ ο ΑΠΟΕΛ ανέβηκε στην 6η με 24 βαθμούς.\n8' Γέμισμα του Καζού, μαζεύει εύκολα ο Σκουφέτ.\n9' Σουτ του Μανού Γκαρσία, η μπάλα φεύγει πολύ ψηλά.\n11' Σουτ του Νατέλ, έξω η μπάλα.\n12' Μετά από σέντρα, ο Σάβιτς έπιασε την κεφαλιά, με τον Άλβες να διώχνει δύσκολα.\n20' Εκτέλεση φάουλ του Ντε Βισέντι, γυριστή κεφαλιά του Βινίσιους, κανένας κίνδυνος.\n24' Σέντρα του Σπόλιαριτς, με τον Στεπίνσκι να πιάνει την καρφωτή κεφαλιά, αναγκάζοντας τον Σκουφέτ να κάνει τεράστια απόκρουση.\n32' Σέντρα σουτ του Ντε Βισέντι, η μπάλα έσκασε στο έδαφος, με τον Άλβες να εκτινάσσεται, πραγματοποιώντας ακόμα μια σπουδαία απόκρουση.\n33' Αδύναμο συρτό σουτ του Στεπίνσκι, κανένας κίνδυνος για τον ΑΠΟΕΛ.\n35' Ο Νατέλ μπήκε ωραία στην περιοχή, μοίρασε στον Κβιλιτάια, αυτός επιχείρησε την σέντρα σουτ, με τον Εντογκαλά να μπαίνει στην φάση, αλλά ο Άλβες έκοψε με τα πόδια.\n38' Εκτέλεση κόρνερ για τον Άρη, με τον Μάνου Γκαρσία να πιάνει την κεφαλιά, με την μπάλα να φεύγει ξυστά από το κάθετο δοκάρι του Σκουφέτ.\n40' Σέντρα του Σόουζα, ο Κβιλιτάια έπιασε την κεφαλιά, στέλνοντας την μπάλα λίγο έξω.\n44' ΓΚΟΛ για τον Άρη Λεμεσού 0-1! Ο Σπόλιαριτς κατέβασε εξαιρετικά την μπάλα εντός περιοχής, έδωσε στον Μπαμπίκα, ο οποίος από τα όρια της μεγάλης περιοχής του ΑΠΟΕΛ επιχείρησε το σουτ, με την μπάλα να καταλήγει στην εστία του Σκουφέτ για το 0-1!\n48' Ζήτησε πέναλτι ο ΑΠΟΕΛ! Ο Ρονκάλια μάρκαρε τον Κβιλιτάια εντός περιοχής, φαίνεται να τον πατάει κάτω χαμηλά, με τον διαιτητή όμως να μην δίνει κάτι, αφού η φάση εξετάστηκε και από τo VAR.\n60' Λίγες φάσεις στον αγώνα, στο δεύτερο μέρος.\n71' Σέντρα-σουτ του Νατέλ, διώχνει δύσκολα ο Άλβες.\n75' Κεφαλιά του Άντον Μάγκλιτσα, η μπάλα έφυγε λίγο έξω.\n81' Μακρινό σουτ του Σατσιά, η μπάλα φεύγει απευθείας έξω.\n83' Τεράστια ευκαιρία για τον ΑΠΟΕΛ! Σέντρα προς τον Οκριασβίλι, με τον Γεωργιανό από το 1 μέτρο να κάνει στραβοκλωτσιά, με τους παίκτες του Άρη να διώχνουν.\n86' Εκτέλεση φάουλ του Οκριασβίλι, γυριστό του Κβιλιτάια, με τον Άλβες να κάνει ξανά σπουδαία απόκρουση. Η 8η του στον αγώνα!\n90+5' ΓΚΟΛ για τον ΑΠΟΕΛ 1-1! Σέντρα από τον ΑΠΟΕΛ, με τον Βινίσιους να πιάνει την κεφαλιά, ισοφαρίζοντας για την ομάδα του στο προτελευταίο λεπτό του αγώνα!\nΑΠΟΕΛ(Σωφρόνης Αυγουστή): Σκουφέτ, Θεοδώρου, Βινίσιους, Σάβιτς, Ζαμπάλα, Λουντέμο, Σόουζα, Ντε Βινσέντι, Ντονγκαλά, Νατέλ, Κβιλιτάια.\nΣτον πάγκο: Mιχαήλ, Καρώ, Εφραίμ, Μάγκλιτσα, Οκριασβίλι, Σατσιάς, Έσελινκ, Γαβριήλ, Τσεμπάκ, Πολυκάρπου, Γουίλερ, Ντανίλο.\nΆρης(Λιάσος Λουκά): Bάνα, Γκαρσία, Σπόλιαριτς, Στεπίνσκι, Γουάντερσον, Παγιε΄, Σίντελφελντ, Μπρόσσον, Ρονκάλια, Μπαμπίσκα, Σιμιόν\nΣτον πάγκο: Στυλιανού, Παπαστυλιανού, Σωφρονίου, Ραντούτ, Μόργκαν, Σικόρσκι, Φράγκος, Ελευθερίου, Ματθαίου, Κορόμα, Ιωσηφίδης.


Πρώτη καταχώρηση: Δευτέρα, 20 Σεπτεμβρίου 2021, 08:12\nΠέρασαν κιόλας 50 χρόνια από την ημέρα που έφυγε από τη ζωή ένας από τους σημαντικότερους Έλληνες διανοούμενους. Ο Γιώργος Σεφέρης ήταν διπλωμάτης και ποιητής και ένας εκ των δύο μοναδικών Ελλήνων βραβευμένων με Νόμπελ Λογοτεχνίας, μαζί με τον Οδυσσέα Ελύτη.\nΞεχωριστή στιγμή του πλούσιου έργου του, το τελευταίο του ποίημα, «Επί Ασπαλάθων», που έγραψε στις 31 Μαρτίου 1971 και αποτελεί μία ακόμη καταγγελία κατά της δικτατορίας.\nΕκτός από το πλούσιο ποιητικό έργο του, ο Σεφέρης διακρίθηκε και στον δοκιμιακό λόγο, με μία σειρά ρηξικέλευθων κριτικών δοκιμίων, στα οποία τόνισε τη σημασία της ελληνικής παράδοσης και ανέδειξε το έργο περιθωριακών μορφών της, όπως του Γιάννη Μακρυγιάννη και του Θεόφιλου. Το μεταφραστικό του έργο είναι μικρό σε ποσότητα, αλλά σημαντικό. Μετέφρασε δύο έργα του Αμερικανού ποιητή Τ.Σ. Έλιοτ (Έρημη Χώρα και Φονικό στην Εκκλησιά), ενώ μετέφερε στη νέα ελληνική δύο έργα της Βίβλου (Άσμα Ασμάτων και Αποκάλυψη του Ιωάννη). Ο Τ.Σ. Έλιοτ, ηγετική φυσιογνωμία της μοντερνιστικής ποίησης του 20ού αιώνα, ήταν ο ποιητής που τον επηρέασε όσο κανένας άλλος.\nΣτις αρχές Αυγούστου του 1971 ο Γιώργος Σεφέρης εισάγεται στον Ευαγγελισμό και εγχειρίζεται στον δωδεκαδάκτυλο. Θα πεθάνει από μετεγχειρητικές επιπλοκές τα ξημερώματα της 20ής Σεπτεμβρίου του 1971. Η κηδεία του, δύο ημέρες αργότερα, θα είναι πάνδημη και θα λάβει αντιδικτατορικό χαρακτήρα. Στη νεκρώσιμη πομπή προς το Α' Νεκροταφείο, μπροστά στην Πύλη του Αδριανού, το πλήθος σταματά την κυκλοφορία και αρχίζει να τραγουδά το απαγορευμένο τραγούδι του Μίκη Θεοδωράκη σε στίχους Σεφέρη Άρνηση (Στο περιγιάλι το κρυφό, όπως είναι πιο γνωστό). Στις 23 Σεπτεμβρίου, δημοσιεύεται στην εφημερίδα Το Βήμα, το τελευταίο ποίημα του Γιώργου Σεφέρη Επί Ασπαλάθων, που έγραψε στις 31 Μαρτίου 1971 και αποτελεί μία ακόμη καταγγελία κατά της δικτατορίας.\nΤελευταία ενημέρωση: Δευτέρα, 20 Σεπτεμβρίου 2021, 08:12


Όταν έχεις σχέδιο και δεν κοιτάς να κάνεις…σόου για τις κάμερες – Δεν κινδύνεψαν οι κάτοικοι στον Υμηττό! - AiginaNews - Τα Νέα της Αίγινας\nΌταν έχεις σχέδιο και δεν κοιτάς να κάνεις…σόου για τις κάμερες – Δεν κινδύνεψαν οι κάτοικοι στον Υμηττό!\nΑπό Zina\t Ημερομ. Αυγ 12, 2019\nΑστυνομικοί με περιπολικά και μηχανές της ομάδας ΔΙ.ΑΣ. έφτασαν στην περιοχή του Υμηττού, λίγο μετά το ξέσπασμα της φωτιάς προκειμένου να πραγματοποιηθεί η εκκένωση της περιοχής και οι κάτοικοι να αποχωρήσουν με ασφάλεια.\nΌπως έγινε γνωστό εξάλλου από τη Γενική Γραμματεία Πολιτικής Προστασίας, με τη συνδρομή της Ελληνικής Αστυνομίας εκκενώθηκαν σπίτια στην Παιανία προληπτικά.\nΣύμφωνα με πληροφορίες, αλλά και από μαρτυρίες κατοίκων των περιοχών που «χτύπησε» η φωτιά οι αστυνομικοί με ντουντούκες από τα περιπολικά καλούσαν τον κόσμο να εγκαταλείψει τα σπίτια του και να απομακρυνθεί από την περιοχή, καθώς οι φλόγες πλησίαζαν και είχε τεθεί σε εφαρμογή το σχέδιο εκκένωσης.\nΣύμφωνα με το ΑΠΕ-ΜΠΕ έχει αναφερθεί ότι έχουν καεί δύο σπίτια και έχουν προκληθεί ζημιές εξωτερικά σε άλλα δύο, ωστόσο δεν υπάρχει καμία αναφορά για τραυματισμούς.\nΚαύσωνας μέχρι την Τετάρτη -Τι καιρό θα κάνει τον Δεκαπενταύγουστο!\nΜεγάλη φωτιά στην Εύβοια: Συγκλονίζουν οι εικόνες από τις φλόγες που… «γλείφουν» τις αυλές των σπιτιών!\nΗμερίδα Βασικών Πρώτων Βοηθειών στο Ίδρυμα Ανδρέα Καψάλη\nΝόνη Δούνια: Αναστήλωση και αξιοποίηση του κτιρίου του Εϋνάρδειου Διδασκαλείου της…


Οι "αποκαλύψεις" του Βλαστού για την εκτέλεση Γκιόλια | Empisteutiko.gr\nΣήμερα 20 Οκτωβρίου 2020 11:14 Καιρός Ζώδια Σαν Σήμερα\nΟι «αποκαλύψεις» του Βλαστού για την εκτέλεση Γκιόλια\n«Η πολυετής έρευνα για την «Εγκληματική Εταιρεία» άνοιξε νέους ερευνητικούς δρόμους και πλέον κομμάτια αυτής της έρευνας είναι δυνατόν να αναλάβει η Αντιτρομοκρατική, όσον αφορά στην υπόθεση τις δολοφονίας των δυο μελών τις Χρυσής Αυγής στο Ν. Ηράκλειο, την δολοφονία του δημοσιογράφου Σωκράτη Γκιόλια, ακόμα και το μακελειό στην Αγία Νάπα τις Κύπρου», λέει με νόημα στην Espresso Ανώτερος Αξιωματικός της ΕΛ.ΑΣ, οποίος έχει γνώση των ερευνών τόσο για την νύχτα, όσο και για την τρομοκρατία.\nΗ αναφορά του Βλαστού για την δολοφονία των δυο Χρυσαυγιτών σύμφωνα με τα όσα έχει καταθέσει η εξαδέλφη του και συγκεκριμένα: «…δεν ξέρω… δεν έχω σχέση… αλλά τα δυο άσπρα κράνη είναι δικά μου», φαίνεται να ανοίγει νέους διαύλους ερευνών, καθώς ήδη η Αντιτρομοκρατική είχε επικεντρώσει την έρευνα της σε τρία πρόσωπα, τα οποία ανήκουν στο κύκλο των βαρυποινιτών που είχαν τον απόλυτο έλεγχο της «Ελληνικής Μαφίας».\nΙταλοί μαφιόζοι έπιασαν «κορόιδο» τον Βλαστό – Του «έφαγαν» μέρος από τα λύτρα της απαγωγής Παναγόπουλου – Νέες αποκαλύψεις για το κύκλωμα εκβιαστών\nΒέβαια οι αστυνομικοί είναι πεπεισμένοι πως η αναφορά «τα δυο άσπρα κράνη είναι δικά μου» σαφώς και δεν έχει να κάνει με κράνη μηχανής.\n«Ο Βλαστός εννοεί πως οι δυο εκτελεστές είναι πρόσωπα που ίδιος πιθανότατα γνωρίζει. Είναι αστείο να ήθελαν να πάρουν κράνη από τον Βλαστό», λέει στην Espresso αστυνομικός που έχει γνώση των ερευνών. Βέβαια και οι αστυνομικοί της Αντιτρομοκρατικής, είναι πεπεισμένοι πως πραγματικά ο Βλαστός ουδεμία σχέση έχει με αυτή την ενέργεια, παρά το γεγονός ότι ίδιος εκμυστηρεύτηκε στην εξαδέλφη «Λίτσα» ότι γνωρίζει τα δυο «άσπρα κράνη» δηλαδή τους εκτελεστές.\nΆλλωστε η Αντιτρομοκρατική κατά το πρόσφατο παρελθόν είχε επικεντρώσει τις έρευνες της σε έναν 31χρονο, οποίος το Μάιο του 2014 εκτελείται από αγνώστους στην πλατεία του Κορυδαλλού, την ώρα που έτρωγε σε ταχυφαγείο.\nΠριν την δολοφονία του η Αντιτρομοκρατική είχε υποψίες για εμπλοκή του 31χρονου στην δολοφονία των δυο μελών της Χρυσής Αυγής και μάλιστα του είχε πάρει και σχετική κατάθεση.\nΟ «Πιτσίλας» ήταν άνθρωπος δυο βαρυποινιτών που κατηγορούνται και για την «Εγκληματική Εταιρεία», ενώ κατά το παρελθόν είχε στην «τσέπη» του «σφραγισμένο» συμβόλαιο θανάτου για αστυνομικό.\nΛίγες ημέρες έπειτα από την δολοφονία του είχαν γίνει γνωστές πληροφορίες που ήθελαν τους εκτελεστές του «Πιτσίλα» να του κλείνουν το στόμα, προκειμένου να μην «σπάσει» και μιλήσει στην Αντιτρομοκρατική Υπηρεσία.\nΣτην ογκώδη δικογραφία που έχει σχηματισθεί περιέχεται και μια σειρά συνομιλιών του Βλαστού με έναν «κολλητό» του. Σε αυτές τις συνομιλίες γίνεται αναφορά ακόμα και στην «Σέχτα Επαναστατών», την δολοφονία του Σωκράτη Γκιόλια ακόμα και το μακελειό στην Αγία Νάπα όπου δυο Έλληνες αντιεξουσιαστές εκτέλεσαν πέντε μπράβους επιχειρηματία τις περιοχής.\nΟ «κολλητός» του Βλαστού δίνει απανωτές καταθέσεις στο Εκβιαστών, για υπόθεση με εκρήξεις σε σπίτι Δικαστικού, χωρίς όμως ποτέ να κατηγορηθεί για αυτές τις υποθέσεις.\nΟι επίμαχες συνομιλίες για «Σέχτα» και Γκιόλια που καταγράφηκαν από το κοριό της ΕΛ.ΑΣ στις 12/03/14 έχουν ως εξής:\nΒλαστός: Σώπα ρε για αυτό σε καλάνε εσένα ρε…\nΦίλος: Πιο πολλή έχει να κάνει με το…. μ’ αυτό το μαλ…, στην Αγία Νάπα στην Κύπρο ένας;\nΒλαστός: Σώπα ρε…\nΦίλος: Αυτός λοιπόν ήταν μαζί με έναν άλλον το Τάσο Τσαχιλίδη. Αυτός λοιπόν τους έδωσε τους υπόλοιπους.\nΒλαστός: Και τι δουλειά έχεις εσύ να σε ρωτάνε για αυτά τα πράγματα έρχονταν κανένας μαλα… στο μαγαζι σου και σου λεγε καλήμερα…\nΦίλος: αυτός λοιπόν που σκότωσε τα πέντε άτομα, έκανε παρέα με έναν Αλβανό μ’ έναν Αιμίλιο ονοματι…..\nΒλαστός: Ο Αλβανός έφαγε πέντε ισόβια;\nΦίλος: Όχι ο Έλληνας δυο Έλληνες. Ο Τσεχιλήδης και ο Μαμαλικόπουλος, ένας που είχε μπει στο Κορυδαλλό που τον χτύπησαν οι άλλοι οι πυρήνες της φωτιάς, αλλά ανακατεύεται με τρομοκράτες, με αυτούς πρέπει να είναι.\nΒλαστός: Σώπα ρε φίλε…\nΦίλος: Όλη την ζημιά την έχει κάνει ο Αλβανός, αυτός ο Αιμίλιος τον πιάσαν …χρεώνουν ότι σκότωσε το Γκιόλια το δημοσιογράφο.\nΦίλος: Ότι είναι εκτελεστής της Σέχτας Επαναστατών ρε….\nΦίλος: Ο Αλβανός και κάνα δυο άλλοι μέσα…\nΟ Αλβανός δεν είναι άλλος από τον Αιμίλιο Πάπα, οποίος το περασμένο Μάρτιο είχε παραδοθεί στην Αντιτρομοκρατική και είχε εξεταστεί και από τις Κυπριακές Αρχές, καθώς εκκρεμούσε σε βάρος του ένταλμα σύλληψης πλην όμως αφεθεί ελεύθερος, καθώς τελικά δεν προέκυψαν σε βάρος του στοιχεία.\nΩστόσο οι δυο καταδικασθέντες για το πενταπλό φονικό της Αγίας Νάπας, έλεγαν επίσημα στις Αρχές ότι γνωρίζουν για τις δολοφονίες της «Σέχτα» και κυρίως για αυτή του Σωκράτη Γκιόλια και κατονόμαζαν το Πάπα ως άνθρωπο που γνωρίζει πολλά για την «Σέχτα» !\nΔεξιά ή κέντρο; Το δίλημμα που θα βασανίζει τη Ν.Δ μέχρι τέλους Σαν Σήμερα στον αθλητισμό Τετάρτη 21/01\nΧειμώνα θα θυμίσει και πάλι το σκηνικό του καιρού την Τετάρτη, καθώς μέχρι το απόγευμα θα υπάρχουν σποραδικές καταιγίδες στα...


Cine.gr - Συντελεστές Lucas, George\n- Hμερομηνία Γέννησης: 14 Μαϊου 1944\n- Τόπος Γέννησης: Modesto, California, USA\n- Ύψος: 168 cm.\n- Σύζυγος: Hobson, Mellody\nΜια μερα του Μαη του 1944 γεννηθηκε ενας πιτσιρικας που εβαλε σκοπο της ζωης του να κατακτησει τον κοσμο. Ο πιτσιρικας αυτος ηρθε στον κοσμο με το ονομα George Walton Lucas Jr. Το ονειρο του εγινε πραγματικοτητα. Πρωτα κατεκτησε το διαστημα. Αυτο ολοκληρωτικα! Στη Γη δυσκολευτηκε. Την χωρισε σε φανατικους οπαδους του και σε φανατικους εχθρους του. Στους εχθρους του απαντησε με τον Indiana Jones.\nΑς παρουμε ομως τα πραγματα απο την αρχη. Σπουδασε στο University of Southern California of Cinema. Αποφοιτησε με δαφνες και μπολικα βραβεια στα χερια του. Ενα απο τα βραβεια ηταν να παρακολουθησει τα γυρισματα της ταινιας Finian`s Rainbow του Francis Ford Coppola. Οι Coppola και Lucas εγιναν καλοι φιλοι και μαλιστα ιδρυσαν και μια εταιρεια απο κοινου. Το 1973 γραφει και σκηνοθετει το American Graffiti και κερδιζει ουκ ολιγα βραβεια για αυτο, καθως και 5 υποψηφιοτητες για Oscar. Απο το 1973 μεχρι το 1977 προετοιμαζει το εδαφος για το Star Wars, αναπτυσσοντας μια ιδεα που ειχε οταν ηταν μικρος. Γραφει σεναρια, ιδρυει εταιρειες, επεξεργαζεται εφε…Ολα αυτα για να δεχτει την αρνηση αρκετων κινηματογραφικων εταιρειων. Τελικα η Fox κανει το μεγαλο βημα και του επιτρεπει να γυρισει το πρωτο (χρονολογικα) επεισοδιο της σειρας ταινιων Star Wars. Η ταινια γινεται μια απο τις μεγαλυτερες εισπρακτικες επιτυχιες ολων των εποχων. Κερδιζει 7 Oscar και πολυ δοξα. Αποφασιζει να γραψει την συνεχεια της σειρας, αλλα οχι να την σκηνοθετησει. Εκ νεου βραβεια και χρηματα. Καπου αναμεσα συνεργαζεται με τον Steven Spielberg και δημιουργουν τον Indiana Jones με πρωταγωνιστη τον Harrison Ford, ο οποιος γινεται ο favorite star του Lucas καθως βρισκεται να παιζει στις περισσοτερες ταινιες του (απο το American Graffiti μεχρι το Star Wars και το Indiana Jones).\nΤα 5 τελευταια χρονια (και για 3 ακομα) επανερχεται με την δημιουργια, αλλα κυριως με την σκηνοθεσια των τριων πρωτων επεισοδιων της σειρας του Star Wars. Ο ανθρωπος με τους περισσοτερους ορκισμενους φιλους και εχθρους στο cinema, ειναι μονιμος στην πενταδα της λιστας με τους πιο ισχυρους ανθρωπους στην βιομηχανια του κινηματογραφου. Αυτη την εβδομαδα εγινε η παγκοσμια πρεμιερα της ταινιας του Star Wars Episode II : Attack of the Clones.\nΤρίτη 26 Μαΐου 2005\nGeorge Lucas: «Ζω για να κάνω ταινίες. Αυτό είναι όλο κι όλο που μ’ ενδιαφέρει.»\nΤο AFI Life Achievement Award είναι η υψηλότερη διάκριση που δίνεται για καριέρα στον κινηματογράφο. «Ο βραβευθείς πρέπει να είναι κάποιος που το ταλέντο του προώθησε την τέχνη του κινηματογράφου θεμελιωδώς, του οποίου τα επιτεύγματα αναγνωρίζονται από τους φοιτητές, τους επαγγελματίες και το κοινό, και του οποίου η δουλειά έχει αντέξει στο πέρασμα του χρόνου.» Είναι αυτό το προφίλ του Lucas; Έτσι έκριναν στο συμβούλιο που τον επέλεξε για να τον τιμήσει με το όλο κύρος αυτό βραβείο τον Ιούνιο του 2005. Ένα χρόνο μετά, βγαίνει το τελευταίο, με σιγουριά πια, επεισόδιο του Πόλεμου των Άστρων που είναι για το πλατύ κοινό η μεγαλύτερη προσφορά του Lucas στον κινηματογράφο και το storytelling. Γιατί αυτό είναι το μόνο σίγουρο: είναι μεγάλος παραμυθάς, ένας από τους καλύτερους αντάμα με τον Steven Spielberg, με τον οποίο άλλωστε συνεργάστηκε σε project όπως ο Indiana Jones. Μαζί κονταροχτυπιούνται και για τον τίτλο αυτού που εγκαινίασε το blockbuster movie: το Jaws προηγείται χρονικά –αυτό επίσημα εγκαινιάζει τη νέα εποχή στο Hollywood- και από κοντά έρχεται η πρώτη ταινία της αστρικής σειράς. Να όμως ποιας μεγάλης εποχής ηγείται ο μάγος...\nΗ επέλαση της Ψηφιακή Εποχής\nΌταν ο Γιωργάκης ήταν νέος, το μόνο που τον ενδιέφερε ήταν τα γρήγορα αυτοκίνητα. Ήθελε να τρέχει σε αγώνες, ήθελε να γίνει μηχανικός αυτοκινήτων, σχέδια που δεν θα τον οδηγούσαν στο να κάνει κάτι ιδιαίτερο με τη ζωή του, όπως είπε αυτός τουλάχιστον.\nΜετά, κάτι έγινε. Κάτι σημαδιακό για τον George και όλους που περίμεναν κάποιον να φέρει κάτι διαφορετικό στη βιομηχανία των κινούμενων εικόνων. Επέζησε τελοσπάντων ενός θανατηφόρου ατυχήματος και αυτό τον έκανε να ζει τη ζωή με άλλα μάτια. Ακούγεται τετριμμένο, αλλά κάθε επόμενη μέρα ήταν για το George an extra day, ένα ξεχωριστό δώρο που έπρεπε να το χαρεί δεόντως. Όλη η υπόλοιπη ζωή του αποτελούνταν από δεκάδες extra days και πως τις αξιοποίησε; Ξέρετε, την πρώτη μέρα έκανε ταινιάκια στη σχολή του που σάρωναν τα βραβεία όπου πήγαιναν, τη δεύτερη ίδρυσε την American Zoetrope μαζί με το Francis Ford Coppola μια ανεξάρτητη εταιρεία που έκανε εφικτή την πραγματοποίηση ταινιών όπως η –must, μεταξύ μας- American Graffiti, η πρώτη με ποπ μουσική εκείνη την εποχή, και τον Πόλεμο των Άστρων του ΄77, την τέταρτη έκανε τη Lucasfilm...\nΔεν μπορούμε ακόμη να αριθμήσουμε ακριβώς τους σταθμούς στην πορεία του, ειδικά αν πρέπει να τους βγάλουμε μόνο επτά, αφού ο ίδιος ζει και βασιλεύει και στοχεύει όλο πιο ψηλά. Πάντως η Lucasfilm ltd με τις ακόμη πιο διάσημες θυγατρικές της Industrial Light and Magic, Skywalker Sound, THX group (να μην τις απαριθμώ όλες!) και το αποκλεισμένο από τον κόσμο ράντσο του είναι μέρος του μύθου. Με τι ασχολούνται όλες αυτές οι εταιρείες; Εντελώς εκλαϊκευτικά και χοντρικά( για όσους δεν έχουν ιδέα δλδ) οι τομείς ενασχόλησης του Lucas εκτείνονται πέρα από τις ταινίες ήδη από τα πρώτα του βήματα. Η μανία του να αναπτύσσει νέες τεχνολογίες δεν έχει σταματημό. Το ΤHX είναι ένα υπερσύγχρονο σύστημα ήχου, ύστερα έρχονται τα οπτικά εφφέ – όντως, μπορεί να κάνει σχεδόν τα πάντα!- και τα εκπληκτικά γραφικά σε παιχνίδια υπολογιστών και ταινίες animation και εσχάτως ήρθε η πρώτη ταινία σχεδόν εξολοκλήρου γυρισμένη ψηφιακά!(την εκδοχή αυτή του The Attack of the Clones είδε μόνο ειδικό κοινό). Επιτέλους κάποιος που πιστεύει στο πιο φθηνό και ευέλικτο μέσο κινηματογράφησης, άντε, λοιπόν, προσκυνήστε τον προφήτη!\nΓιατί ο μάγος έχει και απ’ αυτό! Είδε μπροστά από την εποχή του και ενδιαφέρθηκε σε ανύποπτο χρόνο, στην αρχή της μεγάλης saga, όταν κανείς δε μπορούσε να διανοηθεί καν τις προεκτάσεις που θα έπαιρνε, να αγοράσει τα δικαιώματα για το Franchise του Πολέμου των Άστρων! Ακόμη και τίποτα από τις υπόλοιπες εταιρείες να μην έβγαζε, αυτά που μαζεύει από τα διαστημοπλοιάκια που αγοράζουν οι fans όλου του κόσμου θα του απέφεραν αρκετά...\nΕκτός από τα δικά του οικονομικά οφέλη, πλείστα οφέλη πήραν και οι αγοραστές στην περίπτωση αυτή... Η Pixar, αρχικά απλό division της αυτοκρατορίας άλλαξε ιδιοκτήτη, μετονομάστηκε για να γίνει η αυθεντία στο animation, αυτή που όλοι ξέρουμε και εμπιστευόμαστε.\nΤο περιοδικό Forbes τον αποτιμά κάπου γύρω στα 2,5 δις! Να φανταστείτε ότι υπήρξαν στιγμές, πριν τις πρώτες επιτυχίες που ζητούσε οικονομική υποστήριξη από γονείς και φίλους...για όλους έχει ο θεός τελικά. Πως; Επιμονή και σκληρή δουλειά, αυτή είναι η συνταγή επιτυχίας του. Δε διαφωνεί όμως ότι είναι καλός σ’ αυτό που διάλεξε και γι’ αυτό συνέχισε. Σε όσους επιμένουν να ματαιοπονούν σε κάτι που δεν είναι πολύ καλοί, απλώς λέει να συνεχίσουν να ψάχνουν...την κλίση τους!\nΟ αληθινός(;) George\n«Μέρος του ζητήματος της επιτυχίας είναι η ικανότητα να θέτεις ρεαλιστικούς στόχους, αλλά αυτό είναι ένα από τα δυσκολότερα πράγματα, γιατί δεν ξέρεις πάντα προς τα που πηγαίνεις, ούτε και θα πρεπε...» Ναι μεν, αλλά... Δεν είναι εκπληκτικός; Δεν είναι αυτό ένα από τα πιο ενθαρρυντικά πράγματα που έχει πει ποτέ κανείς και δη κάποιος τόσο επιτυχημένος;\nΔε ξέρω αν αυτή είναι η κοσμοθεωρία του, οι στόχοι στην προσωπικοί του ζωή πάντως είναι κάπως δύσκολο να διαφανούν, ρεαλιστικοί ή μη. Χωρισμένος, ζει με τα τρία παιδιά του στο Skywalker Ranch και δε φαίνεται να τον τρελαίνει η ιδέα ότι είναι περιζήτητος γαμπρός. Δε γελάει συχνά και κάποιοι τον θεωρούν, απ’ ότι φαίνεται, κάπως μονόχνοτο. Από την άλλη, ποια άραγε θεωρεί οικογένειά του, τι σκέφτεται Προσωπικά δεν έχω ιδέα, αλλά όπως και να ‘χει, δικαίωμά του. Να, μόνο που αναρωτιέμαι: είναι αυτός, τουλάχιστον, ευτυχισμένος;\n- Ηταν το προσωπο της εβδομαδας στο Cine την περιοδο 20/05/2002 - 26/05/2002\nSkywalker Ranch.Το άντρο του George Lucas. Το μέρος όπου όλοι οι φαν του Star Wars θα έδιναν το ένα τους χέρι για να μπουν (αν δεν το έκαναν ήδη ως φόρο τιμής στον ακρωτηριασμό του Luke Skywalker). Και εγώ είμαι εδώ, πίνοντας καφέ από την Han Solo κούπα μου, και έχω απέναντι μου το πιο διάσημο περιεχόμενο που είχαν ποτέ τα καρό πουκάμισα των 5 δολαρίων από τα καλάθια του WalMart. To όνομα είναι Lucas. Ruler Of The Universe.\nΘ.Σ: Κύριε Lucas, ως ένας από τους αμέτρητους οπαδούς της σειράς που κυκλοφορούσε στο σπίτι του με τη στολή Storm Trooper,είναι μεγάλη μου τιμή να είμαι εδώ. Έχουμε και λέμε: Ένας αντι - Χολυγουντιανός σκηνοθέτης, οραματιστής, που πήρε το ρίσκο και δημιούργησε την πιο αγαπητή τριλογία όλων των εποχών…αλλά αρκετά για τον Peter Jackson, ας μιλήσουμε για εσάς.\n- Ας μιλήσουμε για τους τρόπους που το Star Wars άλλαξε το σινεμά. Καταρχήν έδειξε ότι ακόμα και οι κακοί είναι άτομα με τα δικά τους προβλήματα, έφερε τον χαρακτήρα του διαβολικού αντιπάλου πιο κοντά στον θεατή.\n- Ο Darth Vader έχει σοβαρό πρόβλημα δύσπνοιας και εμφανείς δερματολογικές παθήσεις.\n- Μα, όχι…είναι το…εε, το κράν…\n- Και τι να πει κανείς για το ότι το Star Wars είναι ο πατέρας της κάθε σαπουνόπερας που σέβεται τον εαυτό της;\nΌχι Θεοχάρη..ειμαι..ο πατέρας σου\n- «Luke I am Your Father»;;; Ο Luke, ερωτευμένος με τη Leia, ανακαλύπτει ότι είναι αδερφή του; Τι είναι όλο αυτό, αν όχι Φώσκολος στο διάστημα;\n- Όλα αυτά ήταν μέρη της πλοκής, χρησίμευαν για να προχωρήσει η υπόθεση.\n-Και να καταλήξει που; Στο The Phantom Menace; Όπου ανακαλύπτουμε ότι η Δύναμη μπορεί να μετρηθεί με μια απλή εξέταση αίματος στο φαρμακείο της γειτονιάς; Ή ότι η μοίρα του σύμπαντος εξαρτάται από τον πιο ενοχλητικό CGI, ισπανικής καταγωγής χαρακτήρα;\n- Aν δε σου άρεσε δικαίωμα σου. Αν όμως έχει προσωπικά προβλήματα μαζί μου, δεν νομίζω ότι θα πρέπει να τα βγάζεις στην συνέντευξη.\n-Εγώ προσωπικά προβλήματα; Καταρχήν, εγώ μεγάλωσα παίζοντας Pc Games της Lucasfilms. Και οφείλω να ομολογήσω ότι το τελευταίο, το Attack of the Clones, ήταν εξαιρετικό, αν και το βρήκα ελάχιστα interactive.\n-Το…Attack of the Clones; Μα δεν βγάλαμε ακόμα παιχνίδι. Προς το παρόν μόνο η ταινία υπάρχει.\n-Αυτό το πράγμα ήταν ταινία;!\n-Αποκλείεται. Αφού στην τελική μονομαχία με τον Count Dooku ο Yoda έχει σαφώς κινήσεις από τον Sonic The Hedgehog.\n-Σκάσε! Ήταν ταινία!\n-Καλά, αφού επιμένετε. Να περάσουμε σε κάτι άλλο τώρα. Ο Mark Hamill σε συνέντευξη του δήλωσε ότι το πρόβλημα σας είναι ότι έχετε μπλέξει με το Merchandise και δεν ασχολείστε όσο πρέπει με το θέμα του Star Wars. Με δεδομένο ότι το σεναριογραφικά σας ταλέντο φτάνει το πολύ πολύ σε επίπεδο ανεκδότων για καζαμίες, πιστεύετε ότι αν είχατε δώσει περισσότερη προσοχή στα νέα επεισόδια δεν θα ήταν το τσίρκο που κατέληξαν να είναι στην πραγματικότητα;\n-Η δήλωση του Mark δεν ξέρω που βασίζεται. Εγώ ζω και αναπνέω για το Star Wars, όλη μου η σκέψη είναι εκεί.\n-Παραθέτω μια σειρά προϊόντων: Προφυλακτικά Darth Vader, καθαριστικά σπιτιού Millenium Falcon, υπόθετα Death Star, χαλάκια μπάνιου Ewook, σουτιέν Leia’s Secret, σάλτσα μπάρμπεκιου Alderaan, ποδήλατα Ultimate Pod-racer, φωτιστικά Lightsaber, σκουπιδοφάγοι Sarlaac, και ένα περίεργο video game: Yoda The Ηedgehog. Θέλετε να μου πείτε ότι εσείς δεν έχετε ασχοληθεί καθόλου με όλα αυτά;\n- Όχι. Αυτά είναι έξω από την...εεε…εξουσία μου..\n- Μάλιστα. Αληθεύει ότι στο Episode III θα υπάρχουν και πάλι Ewooks-γιατί έχουν περισσέψει πολλά κουκλάκια από την εποχή του Return of the Jedi;\nΗ ILM δουλεύει πυρετωδώς για να δημιουργήσει τα πιο πειστικά διαβολικά πλάσματα του Episode III\n- Ας περάσουμε σε κάτι άλλο. Η ILM, ήταν μέχρι πρόσφατα η μεγαλύτερη εταιρία ειδικών εφέ στον κόσμο. Έχοντας δει το The Mummy returns, έχω μια ερώτηση: Αληθεύει ότι για εκείνη την ταινία πειραματιστήκατε με μια νέα μέθοδο που περιλαμβάνει stop-motion και μεγάλες ποσότητες πλαστελίνης;\n- Κάτι τελευταίο. Απορρίψατε το σενάριο του Frank Darabont για το Indiana Jones 4, και δηλώσατε ότι θα το γράψετε εσείς. Με δεδομένο ότι προφανώς πιστεύετε ότι μπορείτε να γράψετε καλύτερα σενάρια από τον Darabont, θα περάσει πολύς καιρός πριν σας δούμε να δοκιμάζετε να περπατήσετε στο νερό;\n- Λυπάμαι, η συνέντευξη έφτασε σε ένα σημείο που δεν μου επιτρέπει να συνεχίσω το διάλογο μαζί σας. Άλλωστε ποτέ δεν δήλωσα ότι είμαι ο θεός.\n-Οκέι. Ας μείνουμε σε αυτό τότε..εε..εε (φτέρνισμα)\nΕίναι επίσημο. Ο Lucas νομίζει ότι είναι ο Θεος.


Αθήνα: Τα κινήματα ματαίωσαν και πάλι τους πλειστηριασμούς - Press Publica | Δημοσιογραφία για το δημόσιο συμφέρον\nΑρχική Pressroom Κοινωνία Αθήνα: Τα κινήματα ματαίωσαν και πάλι τους πλειστηριασμούς\nΑθήνα: Τα κινήματα ματαίωσαν και πάλι τους πλειστηριασμούς\nΦΩΤΟ: EUROKINISSI-ΛΥΔΙΑ ΣΙΩΡΗ\nΈνταση και σήμερα στο Ειρηνοδικείο της Αθήνας. Μέλη των συλλογικοτήτων δεν επέτρεψαν τη διενέργεια των πλειστηριασμών για μια ακόμη φορά. Οι διαδηλωτές σήκωσαν τις συμβολαιογράφους από τις καρέκλες και τις υποχρέωσαν να αποχωρήσουν.\nΠροηγούμενο άρθροΤσίπρας: Σ΄ ένα χρόνο φεύγουμε απ΄ τα μνημόνια-Ο κ. Μητσοτάκης θα κάνει προεκλογικό αγώνα το 2019 παρέα με τον κ. Βαρουφάκη\nΕπόμενο άρθροΕΠΕΙΣΟΔΙΑΚΗ Η ΤΕΛΕΥΤΑΙΑ ΜΕΡΑ ΓΙΑ ΤΟΥΣ ΠΛΕΙΣΤΗΡΙΑΣΜΟΥΣ ΣΤΟ ΠΡΩΤΟΔΙΚΕΙΟ-ΤΗΝ ΙΔΙΑ ΩΡΑ ΚΑΙ Ο ΠΛΕΙΣΤΗΡΙΑΣΜΟΣ ΤΗΣ ΕΚΔΟΤΙΚΗΣ ΤΟΥ ΠΗΓΑΣΟΥ(EUROKONISSI/ΛΥΔΙΑ ΣΙΩΡΗ)


Παρασκευή, 18-Μαϊ-2018 08:04\nΜε ιδιαίτερα ταχείς ρυθμούς προχωράει η υπερσύγχρονη μονάδα της ΤΕΡΝΑ Ενεργειακή που θα επεξεργάζεται, ετησίως, 105.000 τόνους απορριμμάτων της περιφέρειας Ηπείρου. Ταυτόχρονα, το προσεχές διάστημα, η θυγατρική του ομίλου ΓΕΚ ΤΕΡΝΑ θα ξεκινήσει να υλοποιεί ένα ακόμη έργο, αυτό της διαχείρισης απορριμμάτων της περιφέρειας Πελοποννήσου. Το εν λόγω έργο θα προστεθεί στα συνολικά 12 έργα ΣΔΙΤ, ύψους 640 εκατομμυρίων ευρώ, που υλοποιούνται σε ολόκληρη την Ελλάδα.\nΤο ΣΔΙΤ Ηπείρου\nΤο έργο διαχείρισης απορριμμάτων Ηπείρου, που υλοποιεί η Αειφορική Ηπείρου, εταιρεία μέλος του ομίλου ΓΕΚ ΤΕΡΝΑ, απέκτησε οικοδομική άδεια στις 2 Οκτωβρίου και στις 21 Σεπτεμβρίου θα τεθεί σε δοκιμαστική λειτουργία. Βάσει του χρονοδιαγράμματος, η μονάδα θα λειτουργήσει κανονικά, θα αρχίσει, δηλαδή, να δέχεται τους 105.000 τόνους απορριμμάτων, ετησίως, στις 21 Ιανουαρίου 2019, δηλαδή σε 341 ημέρες από την έναρξη της κατασκευής.\nΣτο έργο πραγματοποιήθηκε, χθες, επίσκεψη παρουσία του υπουργού Οικονομίας Στέργιου Πιτσιόρλα και άλλων κυβερνητικών στελεχών.\n"Σε 14 μήνες θα έχει κατασκευαστεί ένα έργο 52 εκατομμυρίων και σε 18 μήνες θα έχει τελειώσει και η δοκιμαστική λειτουργία. Πρόκειται για χρόνους που δεν συναντιούνται ούτε στις καλύτερες ευρωπαϊκές πρακτικές. Συγχαρητήρια στην Περιφέρεια Ηπείρου και την ανάδοχο εταιρεία που αποδεικνύουν η έννοια σύμπραξης έχει ουσιαστικό περιεχόμενο" ανέφερε ο ειδικός γραμματέας ΣΔΙΤ Νίκος Μαντζούφας. Όπως ανέφερε, σήμερα, πανελλαδικά, υλοποιούνται 12 έργα ΣΔΙΤ 640 εκατομμυρίων με "εντυπωσιακή ταχύτητα κατασκευής, εντυπωσιακή ποιότητα και συνολικά τελικά αποτελέσματα".\nΌπως αναφέρουν από τη ΓΕΚ ΤΕΡΝΑ, πρόκειται για ένα έργο πρότυπο, τελευταίας τεχνολογίας, με πολλά οφέλη για το περιβάλλον και τους πολίτες. "Είναι ένα υπόδειγμα σύμπραξης Δημόσιου και Ιδιωτικού Τομέα που αποδεικνύει τις την αποτελεσματικότητα της συνεργασίας μεταξύ των Δημόσιων Αρχών και της ιδιωτικής πρωτοβουλίας".\nΗ μονάδα επεξεργασίας της Ηπείρου είναι η πρώτη μονάδα στην Ελλάδα, όπου θα παράγεται ηλεκτρική ενέργεια από βιοαέριο που προέρχεται από επεξεργασία στερεών αποβλήτων. Η δυναμικότητα της μονάδας παραγωγής ενέργειας που θα λειτουργεί στην εγκατάσταση θα είναι 1,5 MW.\nΗ ΣΔΙΤ, ύψους 52,4 εκατ. ευρώ, αφορά τη μελέτη, αδειοδότηση, χρηματοδότηση, κατασκευή, ασφάλιση, λειτουργία και συντήρηση του έργου για διάστημα 25 ετών. Τα έσοδα του έργου προέρχονται από το τέλος εισόδου (gate fee) που ανέρχεται σε 39,54 ευρώ ανά τόνο και από τρίτους (ανακύκλωση, πράσινη ενέργεια).\nΗ μονάδα θα επεξεργάζεται σε ετήσια βάση 105 χιλιάδες τόνους απορριμμάτων, θα ανακυκλώνει τουλάχιστον 17.000 τόνους χρήσιμων υλικών και θα παράγει πράσινη ενέργεια ικανή να καλύψει τις ανάγκες 3.000 οικογενειών με εξοικονόμηση 12.000 τόνων διοξειδίου του άνθρακα (CO2).\nΣτη διάρκεια της περιόδου κατασκευής εκτιμάται ότι θα δημιουργηθούν τουλάχιστον 200 θέσεις εργασίας, ενώ στην 25ετή περίοδο λειτουργίας υπολογίζονται σε τουλάχιστον 90 θέσεις. Επίσης, αναμένεται να δημιουργηθεί μεγάλος αριθμός παράλληλων θέσεων απασχόλησης στους τομείς των μεταφορών, της εμπορίας και της διαχείρισης ανακυκλώσιμων υλικών.\nΕάν προκύψουν επιπλέον έσοδα από τρίτους κατά τη διάρκεια της συμβατικής περιόδου, προβλέπεται η επιστροφή του 50% αυτών στην Περιφέρεια για την ανάπτυξη περιβαλλοντικών δράσεων.\nΥπογραφές για το ΣΔΙΤ Πελοποννήσου\nΣύμφωνα με όσα ανέφερε, κατά την επίσκεψη στο έργο της Ηπείρου ο κ. Πιτσιόρλας το προσεχές διάστημα αναμένεται να προχωρήσει η συμβασιοποίηση της ΣΔΙΤ Πελοποννήσου προϋπολογισμού 150 εκατ. ευρώ. Περιλαμβάνει τρεις μονάδες επεξεργασίας, 3 Χώρους Υγειονομικής Ταφής Υπολειμμάτων (ΧΥΤΥ), 2 Σταθμούς Μεταφόρτωσης απορριμμάτων (ΣΜΑ), την λειτουργία και συντήρηση των συγκεκριμένων εγκαταστάσεων και την μεταφορά απορριμμάτων από τους ΣΜΑ στους ΧΥΤΥ.\nΗ παγίδα του Κυριάκου... (11)